open-index/open-wikipedia-markdown huggingface dataset:
എസ്.എസ്. രാജേന്ദ്രൻ

പ്രശസ്തനായ ഒരു തമിഴ് ചലച്ചിത്രനടനായിരുന്നു **എസ്.എസ്.ആർ** എന്ന ചുരുക്കപ്പേരിലറിയപ്പെടുന്ന **എസ്.എസ്. രാജേന്ദ്രൻ**. അഭിനയ രംഗത്ത് എം.ജി.ആറിന്റെയും ശിവാജി ഗണേശന്റെയും സമശീർഷനായി ഗണിക്കപ്പെടുന്ന ഇദ്ദേഹം ചലച്ചിത്രനിർമ്മാതാവ്, സംവിധായകൻ, രാഷ്ട്രീയപ്രവർത്തകൻ എന്നീ നിലകളിലും ശ്രദ്ധേയനായിരുന്നു. സ്വതന്ത്ര ഇന്ത്യയിൽ സംസ്ഥാന നിയമസഭയിലേക്കു തിരഞ്ഞെടുക്കപ്പെട്ട ആദ്യത്തെ സിനിമാനടനാണ് ഇദ്ദേഹം.

## ജീവിതരേഖ
### ആദ്യകാല ജീവിതം
മധുരയിലെ ഉസിലംപെട്ടിക്ക് സമീപമുള്ള ചെറുഗ്രാമമായ സേദാപ്പട്ടിയിൽ ജനിച്ച രാജേന്ദ്രൻ പുലിയ മാനകർ ബോയ്സ് കമ്പനിയുടെ നാടകങ്ങളിലൂടെ ചെറുപ്രായത്തിൽ തന്നെ അഭിനയരംഗത്ത് സജീവമായി. നല്ലൊരു ഗായകൻ കൂടിയായിരുന്ന ഇദ്ദേഹം പിൽക്കാലത്ത് ടി.കെ.എസ് ബ്രദേഴ്സ് നാടക കമ്പനി തുടങ്ങിയ മറ്റ് ട്രൂപ്പുകളുടെയും ഭാഗമായി മാറി.

### ചലച്ചിത്ര രംഗത്ത്
1947-ൽ സിനിമയിലെത്തിയെങ്കിലും ശിവാജി ഗണേശൻ നായകനായ *പരാശക്തി*-യിലെ (1952) സഹനടവേഷമാണ് എസ്.എസ്. രാജേന്ദ്രനെ സിനിമാരംഗത്തേറെ പ്രശസ്തനാക്കിയത്. ഇരുവരും പിന്നീട് ഒട്ടേറെ ചലച്ചിത്രങ്ങളിൽ ഒന്നിച്ചഭിനയിച്ചു. അമ്പതോളം ചലച്ചിത്രങ്ങളിൽ നായക-സഹനട വേഷങ്ങൾ അവതരിപ്പിച്ച എസ്.എസ്.ആർ-നെ 'ലച്ചിയ നടികർ'(മൂല്യങ്ങളുള്ള നടൻ) എന്നാണ് ആരാധകർ ആദരവോടെ വിശേഷിപ്പിച്ചിരുന്നത്. ശുദ്ധമായ ഉച്ചാരണവും നീളൻ സംഭാഷണങ്ങൾ അനായാസം കൈകാര്യം ചെയ്യുന്നതിലുള്ള കഴിവും ഇദ്ദേഹത്തിന്റെ പ്രത്യേകതകളായിരുന്നു. രത്തകണ്ണീർ, രംഗൂൺ രാധ, ശിവഗംഗൈ സീമൈ തുടങ്ങിയവ ഇദ്ദേഹത്തിന്റെ ശ്രദ്ധേയ സിനിമകളാണ്. 2003-ൽ സിനിമാഭിനയം നിർത്തി.
### രാഷ്ട്രീയ രംഗത്ത്
ഡി.എം.കെ. സ്ഥാപകൻ അണ്ണാദുരെയുടെ കൈപിടിച്ചാണ് എസ്.എസ്.ആർ രാഷ്ട്രീയത്തിലേക്ക് ചുവടുവെച്ചത്.1962-ൽ ഡി.എം.കെ ടിക്കറ്റിൽ തേനി മണ്ഡലത്തെയാണ് ഇദ്ദേഹം പ്രതിനിധീകരിച്ചത്. 1970-ൽ ഡി.എം.കെ രാജ്യസഭാംഗമായി. എം. കരുണാനിധിയുടെ അടുത്ത സുഹൃത്തായിരുന്നെങ്കിലും എം.ജി.ആർ പാർട്ടി വിട്ടതോടെ എ.ഐ.ഡി.എം.കെയിൽ അംഗമായി. എ.ഐ.ഡി.എം.കെ സ്ഥാനാർഥിയായി അണ്ടിപ്പട്ടി മണ്ഡലത്തിൽനിന്ന് നിയമസഭയിലേക്ക് വൻ ഭൂരിപക്ഷത്തിനാണ് ജയിച്ചത്.
### ആത്മകഥ
*നാൻ വന്ത പാതൈ* എന്ന പേരിൽ പുറത്തിറങ്ങിയ ഇദ്ദേഹത്തിന്റെ ആത്മകഥ ഏറെ ശ്രദ്ധിക്കപ്പെട്ടിരുന്നു.

## സിനിമാജീവിതം
പ്രധാനപ്പെട്ട തമിഴ് ചിത്രങ്ങൾ .

### നടൻ

## അവലംബം

## പുറത്തേക്കുള്ള കണ്ണികൾ
* Acting, the SSR Way in My Movie Minutes

വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:ജനുവരിയിൽ ജനിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:2014-ൽ മരിച്ചവർ
പവർ കോഡ്

വൈദ്യുത ഉപകരണങ്ങൾക്ക് പ്രവർത്തിക്കുന്നതിനാവശ്യമായ വൈദ്യുതി എത്തിക്കുന്ന കേബിൾ (വിദ്യത് ചാലകം) ആണ് **പവർ കോഡ്**. ഇത്  വൈദ്യുതി സ്വിച്ച് ബോർഡിൽ നിന്ന് പ്ലഗ് പോയിന്റിലുടെ വൈദ്യുത ഉപകരണങ്ങളിലേക്ക് വൈദ്യുതി എത്തിക്കുന്നു. കമ്പ്യൂട്ടർ, മോണിറ്റർ, പ്രിന്റർ തുടങ്ങി വാഷിങ്ങ് മെഷീൻ, മിക്സർ ഗ്രൈൻഡർ, ടെലിവിഷൻ മുതലായ എല്ലാ ഉപകരണങ്ങളിലും പവർ കോഡ് ഉപയോഗിക്കുന്നു.

## അവലംബം

വർഗ്ഗം:വൈദ്യുതവിതരണോപകരണങ്ങൾ
ഗാന്ധിഭവൻ

കൊല്ലം ജില്ലയിലെ പത്തനാപുരം  ആസ്ഥാനമാക്കി 2005 മുതൽക്ക് ജീവകാരുണ്യപ്രവർത്തനത്തിൽ ഏർപ്പെട്ടിരിക്കുന്ന പ്രസ്ഥാനമാണ് ഗാന്ധിഭവൻ. ബാല/വൃദ്ധ ശരണാലയം , സാന്ത്വന ചികിൽസാലയം, ലഹരി ചികിത്സാ പുനരധിവാസകേന്ദ്രം, എന്നീ മൂന്ന് സ്ഥാപനങ്ങൾ ഇപ്പോൾ ഗാന്ധിഭവന്റെ മേൽനോട്ടത്തിൽ പ്രവർത്തിക്കുന്നു.

## മാതൃസ്ഥാപനം
ഗാന്ധിഭവൻ- പത്തനാപുരത്ത് കുണ്ടയം ഗ്രാമത്തിൽ പ്രവർത്തിക്കുന്ന  സ്നേഹഭവനം

സമൂഹ നന്മ ലക്ഷ്യം വച്ചുകൊണ്ടുള്ള വിവിധ പ്രവർത്തനങ്ങൾക്ക് നേതൃത്വം നൽകുന്ന സ്ഥാപനം. ശൈശവപ്രായം മുതൽ വൃദ്ധവയോധികർവരെ ആയിരത്തോളം പേർ ഇവിടെ അന്തേവാസികളായിട്ടുണ്ട്. കേരളത്തിൽ ഒരു കൂരയ്ക്ക് കീഴിൽ ഏറ്റവും അധികം അന്തേവാസികളുള്ള ജീവകാരുണ്യ സ്ഥാപനം ഇതാണെന്ന് കരുതപ്പെടുന്നു. ഇവിടെ ലഭ്യമാവുന്ന പ്രവർത്തനങ്ങളിൽ ചിലത്
*ഭിന്നശേഷി വിഭാഗത്തിൽ പെടുന്ന കുട്ടികൾക്ക് പരിശീലന സ്പെഷ്യൽസ്കൂൾ
*അരികുവൽകൃതരായ കുട്ടികൾക്കുള്ള ഡേകെയർ /അഭയ സൗകര്യങ്ങൾ
*വൊക്കേഷണൽ സ്റ്റഡി സെന്റർ -വൃദ്ധ പരിചരണം, ഹൊമിയൊഡിസ്പെൻസിംഗ്, യോഗ, തയ്യൽ തുടങ്ങിയവയിൽ പരിശീലനം നൽകുന്നു.
*സാന്ത്വന ചികിൽസ

## സഹോദര സ്ഥാപനങ്ങൾ
*ശരണാലയം- കൊല്ലം ജില്ലാ പഞ്ചായത്തുമായി സഹകരിച്ച് നിരാലംബരായവർക്കുള്ള ശരണാലയം. ഗാന്ധിഭവൻ  ശരണാലയം എന്നപേരിൽ നടക്കുന്ന സ്ഥാപനത്തിൽ ഇപ്പോൾ അൻപതോളം പേർ വസിക്കുന്നു.
*കസ്തൂർബാ ഗാന്ധിഭവൻ - പത്തനംതിട്ട ജില്ലയിലെ  അടൂർ മിത്രപുരത്ത് പ്രവർത്തിക്കുന്ന ലഹരി ചികിത്സാ പുനരധിവാസകേന്ദ്രം. മുന്നൂറോളം വ്യക്തികൾ വർഷംതോറും ചികിൽസതേടിയെത്തുന്നുണ്ട് ഇവിടെ
*ഗാന്ധിഭവൻ സ്റ്റഡി സെൻറർ - പത്തനംതിട്ട ജില്ലയിൽ അടൂരിന് സമീപം ഏഴംകുളം പ്ലാന്റേഷൻ ജംഗ്ഷനിൽ കേന്ദ്ര സർക്കാരിൻറെ എൻ.ഐ.ഒ.എസ് ഉമായി ചേർന്ന് സൌജന്യ വിദ്യാഭ്യാസവും തൊഴിൽ പരിശീലനവും നൽകുന്ന സ്ഥാപനം

## പുറത്തേക്കുള്ള കണ്ണികൾ
ഗാന്ധിഭവൻ
## അവലംബം


വർഗ്ഗം:കൊല്ലം ജില്ല
ഒറ്റപ്പിലാൻ

കൊട്ടിയൂർ മഹാദേവ ക്ഷത്രത്തിലെ ‘'പൂണൂലില്ലാത്ത തന്ത്രി” എന്നറിയപ്പെടുന്നയാളാണ് ഒറ്റപ്പിലാൻ സ്ഥാനികൻ. കുറിച്യ വിഭാഗക്കാരനായ ഒറ്റപ്പിലാന്റെ പുർവികനാണ് അക്കരെ കൊട്ടിയൂരിലെ സ്വയംഭൂ വിഗ്രഹം കണ്ടെത്തിയതെന്നാണു വിശ്വാസം. കൊട്ടിയൂർ വൈശാഖ ഉത്സവം ആരംഭിക്കും മുൻപ് ഒരു കിഴിയിൽ ദക്ഷിണ നൽകി ഒറ്റപ്പിലാനിൽനിന്ന് മണിത്തറ ഏറ്റുവാങ്ങിയാണ് ചടങ്ങ് ആരംഭിക്കുന്നത്. 27 നാൾ നീളുന്ന കൊട്ടിയൂർ ഉൽസവത്തിനു മുന്നോടിയായി നടക്കുന്ന നീരെഴുന്നള്ളത്തിനു മുൻപു ക്ഷേത്രസങ്കേതം കാണിച്ചുകൊടുക്കാൻ മുൻപേ നടക്കുന്ന ഒറ്റപ്പിലാനാണ് അക്കരെ കൊട്ടിയൂർ മണിത്തറയിൽ ആദ്യം പ്രവേശിക്കുന്ന വ്യക്തി.

നീരെഴുന്നള്ളത്തിനും പ്രക്കൂഴത്തിനും ഒറ്റപ്പിലാന്റെ നേതൃത്വത്തിൽ അടിയാള സമുദായ സ്ഥാനികർ തണ്ണീർകുടി ചടങ്ങ് നടത്തും. കൊട്ടേരിക്കാവ്, മന്ദംചേരിയിലെ മലക്കാരി ദേവസ്ഥാനം എന്നിവിടങ്ങളിലെ തന്ത്രിയും കാർമികനും ഒറ്റപ്പിലാനാണ്. അക്കരെ മലോൻ ദൈവസ്ഥാനത്തും ഒറ്റപ്പിലാന് കാർമ്മികത്വമുണ്ട്.

ഇതിനു സമീപമാണ് ഒറ്റപ്പിലാന്റെ കയ്യാല(പർണശാല). നീരെഴുന്നള്ളത്തിനു ശേഷം അക്കരെ ക്ഷേത്രം തിരുവഞ്ചിറയിലേക്ക് വാവലിപ്പുഴയിൽനിന്ന് വെള്ളം തിരിച്ചുവിടുന്നതും ഒറ്റപ്പിലാനാണ്. ഉൽസവകാലത്തേക്ക് അവകാശികൾക്ക് താമസിക്കാനുള്ള പർണശാലകൾ കെട്ടിമേയാനുള്ള ചുമതലയും ഒറ്റപ്പിലാനുണ്ട്. തൃത്തറയിലെ അഭിഷേക കർമങ്ങൾക്കു മുന്നോടിയായി മുളകൊണ്ടുള്ള പാത്തിവയ്ക്കൽ(നിർഗമന നാളം) നിർവഹിക്കുന്നതും ഇദ്ദേഹം തന്നെ.

ഉൽസവത്തിലെ ഗൂഢകർമ ദിനങ്ങളിൽ ഇദ്ദേഹത്തിന്റെ സജീവസാന്നിധ്യമുണ്ടാവും. ഉൽസവം കഴിഞ്ഞു മടങ്ങുന്ന ആചാര്യൻമാർ ഒരുചെമ്പ് നിവേദ്യം വേവിച്ചുവച്ചിരിക്കും. അവിടെ ഒറ്റപ്പിലാന്റെ നേതൃത്വത്തിൽ മധ്യമ കർമങ്ങൾ നടക്കും. പിന്നീട് ക്ഷേത്രഭൂമി ഒറ്റപ്പിലാന്റെ അധീനതയിലായിരിക്കും. അടുത്തവർഷത്തെ ഉൽസവം വരെയുള്ള 11 മാസക്കാലം ഒറ്റപ്പിലാനു മാത്രമെ അക്കരെ പ്രവേശനമുള്ളൂ. മനങ്ങാടൻ കേളപ്പൻ ആണ് ഇപ്പോഴത്തെ ഒറ്റപ്പിലാൻ.

## അവലംബങ്ങൾ

വർഗ്ഗം:കണ്ണൂർ ജില്ല
കാശികാനന്ദഗിരി മഹാരാജ്

ഭാരതത്തിലെ ആധ്യാത്മിക-വേദജ്ഞാനരംഗത്തെ പ്രധാനവ്യക്തിത്വങ്ങളിലൊരാളായിരുന്നു **കാശികാനന്ദഗിരി മഹാരാജ്**.(ജ: 1924- മ: ഒക്ടോ: 24 -2014)ൽ *മഹാമണ്ഡലേശ്വർ* എന്ന സ്ഥാനപ്പേരിലാണ് അദ്ദേഹം അറിയപ്പെട്ടിരുന്നത്.കേരളത്തിൽനിന്ന് ഈ പദവിയിലെത്തുന്ന ആദ്യത്തെയാളുമാണ് കാശികാനന്ദ ഗിരി. 

## ആദ്യകാലം
പാലക്കാട് ജില്ലയിലെ കാറൽമണ്ണയിൽ പുന്നശ്ശേരി പൊതുവാട്ടിൽ കരുണാകരനും ലക്ഷ്മിക്കുട്ടിയുമാണ് അദ്ദേഹത്തിന്റെ മാതാപിതാക്കൾ. നാരായണൻ എന്നായിരുന്നു കാശികാനന്ദഗിരിയുടെ പൂർവാശ്രമത്തിലെ പേര്.പതിന്നാലാം വയസ്സിൽ വീടുപേക്ഷിച്ച  നാരായണൻ കാശിയിലെത്തി ദക്ഷിണാമൂർത്തിമഠത്തിലെ നരസിംഹഗിരി മഹാരാജിൽനിന്ന് ദീക്ഷ സ്വീകരിച്ചു.

## കൃതികൾ
ന്യായശാസ്ത്രം ഉൾപ്പെടെ  24 പുസ്തകങ്ങൾ കാശികാനന്ദഗിരി രചിച്ചിട്ടുണ്ട്.

## അവലംബം

വർഗ്ഗം:ആത്മീയാചാര്യന്മാർ
വർഗ്ഗം:പാലക്കാട് ജില്ലയിൽ ജനിച്ചവർ
ബഞ്ചമിൻ. സി. ബ്രാഡ്‌ലി

അമേരിക്കൻ പത്രപ്രവർത്തകനും വാഷിങ്ടൺ പോസ്റ്റിന്റെ മുഖ്യപത്രാധിപരുമായിരുന്നു  **ബഞ്ചമിൻ. സി. ബ്രാഡ്ലി**( ബെൻ ബ്രാഡ്‌ലി.ജ: ആഗസ്റ്റ് 26, 1921 – ഒക്ടോ: 21, 2014).
റിച്ചാർഡ് നിക്സന്റെ അധികാരഭ്രംശത്തിനു കാരണമായ  പുറത്തുകൊണ്ടുവന്നത് ആധാരമായ അഴിമതിക്കഥകൾ (വാട്ടർഗേറ്റ് സംഭവം) വാഷിങ്ടൺ പോസ്റ്റിൽ പ്രസിദ്ധീകരിക്കപ്പെടുമ്പോൾ അതിന്റെ പത്രാധിപരായിരുന്നു ബ്രാഡ്ലി.

## അവലംബം

വർഗ്ഗം:അമേരിക്കൻ പത്രപ്രവർത്തകർ
വർഗ്ഗം:1921-ൽ ജനിച്ചവർ
റെഡ്‌മി (മൊബൈൽ ഫോൺ)

ചൈനീസ് കമ്പനിയായ ഷവോമിയുടെ മൊബൈൽ ബ്രാൻഡാണ് **റെഡ്‌മി**. 

## മൊബൈലുകളുടെ പട്ടിക
### റെഡ്മി

### റെഡ്മി നോട്ട്

## വിവാദം
വിവരങ്ങൾ ചോർത്തുന്നുവെന്ന ആരോപണത്തെ തുടർന്ന് വ്യോമസേനയിലെ അംഗങ്ങളും അവരുടെ കുടുംബാംഗങ്ങളും ഷവോമി റെഡ്മി 1 എസ് ഉപയോഗിക്കരുതെന്ന്  ഇന്ത്യൻ വ്യോമസേന നിർദ്ദേശിച്ചിരുന്നു. മൊബൈലിലെ ഡാറ്റ ചൈനയിലുള്ള അവരുടെ സെർവറുകളിക്ക് മാറ്റുന്നുവെന്ന് ആരോപണം ഉയർന്നതിനെ തുടർന്നാണിത്.

## ഡാറ്റാ ചോർച്ച
ഫോൺ ഉപയോഗിക്കുന്നവരുടെ പേരുവിവരം, ഫോൺ നമ്പർ, ഐ.എം.ഇ.ഐ നമ്പർ എന്നിവയ്ക്ക് പുറമെ അഡ്രസ് ബുക്കിലുള്ളവരുടെ നമ്പറുകൾ, മെസ്സേജുകൾ എന്നിവയെല്ലാം ബെയിജിങ്ങിലെ ഷവോമിയുടെ സെർവറിലേക്ക് മാറ്റുന്നുവെന്നാണ് എഫ് സെക്യുർ എന്ന സെക്യൂരിറ്റി സൊല്യൂഷൻ കമ്പനി കണ്ടെത്തിയത്.

## അവലംബം

## അധിക വായനയ്ക്ക്
* DL Says: The lure of China phones is not just the price. *[[The Straits Times]]*.
* "Xiaomi's US$133 Redmi smartphone sold out in Singapore in just 8 minutes". *[[Singapore Business Review]]*.
* Xiaomi's low-cost Redmi Note smartphone to launch in Asia. CNET.
* Xiaomi Confirms 5.5-Inch, Octa-Core Redmi Note Phone With Teaser. TechCrunch.
* Telcos reveal Xiaomi Redmi price plans, AsiaOne Digital1 News 
* Xiaomi Redmi review. CNET.

വർഗ്ഗം:സ്മാർട്ട് ഫോണുകൾ
മലോൻ

കിരാതം കഥയിൽ വേടന്റെ രൂപത്തിൽ പ്രത്യക്ഷപെട്ട ശിവനെ കുറിച്യർ **മലോൻ** മലക്കാരി,മാലോൻ എന്നീ പേരുകളിൽ ആരാധിക്കുന്നു. വേട്ടയ്ക്ക് പോകുന്നതിനു മുൻപ് മലോനോട് അനുഗ്രഹം വാങ്ങുന്ന ചടങ്ങുകൾ ഇവർക്കിടയിൽ നടന്നു വന്നിരുന്നു. കുറിച്യർക്ക് പ്രത്യേക അവകാശങ്ങൾ നൽകപ്പെടുന്ന വൈശാഖമാസ ഉത്സവം നടക്കുന്ന കൊട്ടിയൂർ ശിവ ക്ഷേത്രത്തിനടുത്തായി മലോൻ ദേവസ്ഥാനം ഈ വിശ്വാസവുമായി ബന്ധപ്പെട്ടു നിൽക്കുന്നു. മലോൻ ആരാധനയുമായി ബന്ധപ്പെട്ടു മലയാംപടി എന്ന ഒരു സ്ഥലനാമവും ഈ പ്രദേശത്ത് നിലനിൽക്കുന്നു.

### ഐതിഹ്യം
പാണ്ഡവരുടെ വനവാസക്കാലത്ത് അർജ്ജുനൻ യുധിഷ്ഠിരനിൽ നിന്നും മന്ത്രം സ്വീകരിച്ചു അദ്ദേഹത്തിന്റെ നിർദ്ദേശപ്രകാരം അസ്ത്രസമ്പാദനത്തിനായി വനത്തിലേക്ക് പുറപ്പെട്ടു . അവിടെ വച്ച് അദ്ദേഹം ഇന്ദ്രനെ ദർശിക്കുകയും അദ്ദേഹത്തിൻറെ നിർദ്ദേശപ്രകാരം ഭഗവാൻ പരമശിവനെ പ്രത്യക്ഷനാക്കുവാനുദ്ദേശിച്ചു ഘോരമായ തപസ്സിൽ മുഴുകുകയും ചെയ്തു . അർജ്ജുനന്റെ തപസ്സിൽ പ്രീതനായ ഭഗവാൻ പരമശിവൻ ഒരു കിരാതന്റെ രൂപത്തിൽ വനത്തിൽ എത്തിച്ചേരുകയും അർജ്ജുനന്റെ തപസ്സു നോക്കി നിൽക്കുകയും ചെയ്തു . ആ സമയം മൂകൻ എന്നുപേരായ ഒരു അസുരൻ വലിയൊരു കാട്ടുപന്നിയുടെ രൂപത്തിൽ അര്ജ്ജുനന് നേരെ തേറ്റ ഉയർത്തിക്കൊണ്ടു പാഞ്ഞുവരികയും അർജ്ജുനൻ ആ അസുരന് നേരെ ശക്തമായ ഒരസ്ത്രം പ്രയോഗിക്കുവാൻ തുനിയുകയും ചെയ്തു . ആ സമയം കിരാതൻ അർജ്ജുനനെ തടുത്തുകൊണ്ടു ഇങ്ങനെ പറഞ്ഞു . " ഈ പന്നിയെ ആദ്യം ഉന്നം വച്ചതു ഞാനാണ് . അതിനാൽ ഇതിനെ വധിക്കേണ്ടതും ഞാനാണ് ". അർജ്ജുനൻ അത് വകവയ്ക്കാതെ അസ്ത്രമയയ്ക്കുകയും കിരാതനും ഒരസ്ത്രം പ്രയോഗിക്കുകയും ചെയ്തു . രണ്ടു അസ്ത്രങ്ങളും ഒരുമിച്ചേറ്റ് അസുരൻ പന്നിയുടെ രൂപം വെടിഞ്ഞു ചത്തുവീണു . തുടർന്ന് അർജ്ജുനനും കിരാതനും പന്നിയുടെ വധത്തെച്ചൊല്ലി തർക്കമാരംഭിച്ചു . അത് ഒരു ദ്വന്ദ്വയുദ്ധത്തിൽ കലാശിക്കുകയും കിരാതൻ അർജ്ജുനനെ നിശ്ശേഷം തോൽപ്പിച്ചു പരവശനാക്കുകയും ചെയ്തു . ഒടുവിൽ തളർന്നവശനായ അർജ്ജുനൻ ഇനി ഭഗവാൻ ശിവൻ തന്നെ ശരണമെന്നു നിനച്ചു ശിവപൂജയാരംഭിച്ചു . ശിവവിഗ്രഹത്തിൽ അർച്ചിച്ച പുഷ്പങ്ങൾ കിരാതന്റെ ശിരസ്സിൽ ശോഭിക്കുന്നത് കണ്ടു കിരാതരൂപത്തിലെത്തി തന്നെ പരീക്ഷിച്ചത് ഭഗവാൻ പരമശിവനാണെന്നു അര്ജ്ജുനന് മനസ്സിലായി . തുടർന്ന് അർജ്ജുനൻ കിരാതനോട് ക്ഷമായാചനം ചെയ്യുകയും , കിരാതരൂപത്തിൽ വന്ന ഭഗവാൻ ശിവൻ തന്റെ യഥാർത്ഥരൂപത്തിൽ അര്ജ്ജുനന് പ്രത്യകഷനായി പാശുപതാസ്ത്രം നല്കുകയും ചെയ്തു . തുടർന്ന് ഭഗവാൻ ഇങ്ങനെ പറഞ്ഞു . " അർജ്ജുനാ , ഇന്ദ്രൻ , യമൻ , വരുണൻ , കുബേരൻ , വായു തുടങ്ങി ഒരു ദേവന്മാർക്കും ഈ അസ്ത്രം സിദ്ധിച്ചിട്ടില്ലെന്നറിയുക . പ്രപഞ്ചത്തിലെ ത്രിലോകങ്ങളിലെ സർവ്വ ചരാചരങ്ങളും പാശുപതമേറ്റാൽ ഭസ്മമായിപ്പോകും . വാക്കു , നോട്ടം , മനസ്സ് , വില്ലു എന്നിവയാൽ പാശുപതം പ്രയോഗിക്കാവുന്നതാണ് ". തുടർന്ന് ആ അസ്ത്രത്തിന്റെ പ്രയോഗ - ഉപസംഹാര വിധികളും മന്ത്രങ്ങളുമെല്ലാം അര്ജ്ജുനന് ഉപദേശിച്ചിട്ടു ശിവൻ മറഞ്ഞു . ശിവനിൽ നിന്നും അർജ്ജുനൻ മഹത്തായ അസ്ത്രം നേടിയതറിഞ്ഞു അത്ഭുതസ്തബ്ധരായ ദേവന്മാർ അർജ്ജുനനിൽ വളരെയധികം പ്രീതരായിത്തീരുകയും അവരെല്ലാം അവരവരുടെ അസ്ത്രങ്ങൾ അര്ജ്ജുനന് നല്കി അനുഗ്രഹിക്കുകയും ചെയ്തു .

## ഇതും കാണുക
* കിരാതമൂർത്തി
* വേട്ടയ്ക്കൊരുമകൻ
* കുറിച്യർ

## അവലംബങ്ങൾ
കണ്ണൂർ തീവണ്ടി നിലയം

കണ്ണൂർ ജില്ലയിലെ ഏറ്റവും വലിയ റെയിൽവേ സ്റ്റേഷൻ ആണ് **കണ്ണൂർ തീവണ്ടി നിലയം**. തെക്കൻ കേരളത്തിലേക്കും വടക്കേ ഇന്ത്യയിലേക്കും ഇവിടെനിന്നും തീവണ്ടികളുണ്ട്. കണ്ണൂർ തീവണ്ടി നിലയവും കണ്ണൂർ സൗത്തും രണ്ട് വ്യത്യസ്ത തീവണ്ടി നിലയങ്ങളാണ്. നടപ്പാത, എസ്കലേറ്റർ, സ്റ്റേറ്റ് ബാങ്ക് ഓഫ് ഇന്ത്യ, സ്റ്റേറ്റ് ബാങ്ക് ഓഫ് തിരുവിതാംകൂർ തുടങ്ങിയവയുടെ ഏ. റ്റീ. എം., ഹോട്ടൽ, ബസ്സ്/ഓട്ടോ/ടാക്സീ എന്നീ സൗകര്യങ്ങൾ ലഭ്യമാണ്.
ലഘുചിത്രം|കണ്ണൂർ റെയിൽവേ മുത്തപ്പൻ ക്ഷേത്രം

## കാണുക

* Map of Kannur Railway station

## അവലംബം

വർഗ്ഗം:കണ്ണൂർ ജില്ലയിലെ തീവണ്ടിനിലയങ്ങൾ
വർഗ്ഗം:കണ്ണൂർ ജില്ല
വർഗ്ഗം:പാലക്കാട് റെയിൽവേ ഡിവിഷൻ
രശ്മി സതീഷ്

350px|വലത്ത്‌|രശ്മി സതീഷ് 2017 ഫെബ്രുവരിയിൽ
മലയാളത്തിലെ ഒരു ഗായികയാണ് **രശ്മി സതീഷ്**. നീലാകാശം പച്ചക്കടൽ ചുവന്ന ഭൂമി എന്ന ചിത്രത്തിന്റെ സഹസംവിധായികയായി പ്രവർത്തിച്ചിട്ടുണ്ട്. 22 ഫീമെയിൽ കോട്ടയം എന്ന ചിത്രത്തിൽ ഒരു വേഷം അവതരിപ്പിക്കുകയും ചെയ്തു.

1992 -ൽ ഇഞ്ചക്കാട് ബാലചന്ദ്രൻ രചിച്ച *[[ഇനി വരുന്നൊരു തലമുറയ്ക്ക് (പരിസ്ഥിതി ഗാനം)|ഇനി വരുന്നൊരു തലമുറയ്ക്ക് ഇവിടെ വാസം സാദ്ധ്യമോ]]? * എന്ന ഗാനം ആദിവാസി സമരത്തിന്റെ ഭാഗമായി ഫോർട്ട്കൊച്ചിയിൽ 2014 ഒക്ടോബർ 18-ന് ആലപിച്ചത് ശ്രദ്ധിക്കപ്പെട്ടിരുന്നു.

ലെനിൻ രാജേന്ദ്രൻ സംവിധാനം ചെയ്ത “മകരമഞ്ഞ്” എന്ന ചിത്രത്തിന്റെ ലൊക്കേഷൻ സൗണ്ട് റെക്കോഡിസ്റ്റായി രശ്മി പ്രവർത്തിച്ചിരുന്നു.

തമിഴ്നാട്ടിൽ നിന്നുള്ള മുത്തയ്യ ഭാഗവതരുടെ ശിഷണത്തിൽ ശാസ്ത്രീയസംഗീതം ആറാം വയസ്സുമുതൽ രശ്മി അഭ്യസിച്ചു. ആലപ്പി ശ്രീകുമാറിന്റെ കീഴിലും സംഗീതം അഭ്യസിച്ചു. ബി.എസ്.സി. ഫിസിക്സ്, കാലിക്കറ്റ് സർവ്വകലാശാലയിൽ നിന്നും പി.ജിക്ക് മാസ്റ്റർ ഓഫ് സോഷ്യൽ വർക്കും നേടി. കൽക്കട്ടയിലെ സത്യജിത്ത് റേ ഫിലിം & ടെലിവിഷൻ ഇൻസ്റ്റിറ്റ്യൂട്ടിൽ "ഓഡിയോഗ്രാഫി”യും അഭ്യസിച്ചു. വയനാട്ടിലെ ആദിവാസി ഊരുകളിലും സഞ്ചരിച്ച് പരിസ്ഥിതിപ്രശ്നങ്ങൾ പഠനവിധേയമാക്കി. ഈ വിഷയവുമായി ബന്ധപ്പെട്ട് സംവിധാനം ചെയ്ത '12ത് അവർ സോങ്'  എന്ന മ്യൂസിക്ക് ആൽബത്തിലെ ഗാനം ആലപിച്ചു. കൂടാതെ മറ്റനവധി ആൽബങ്ങളിലും ഡോക്യുമെന്ററികളിലും ഗാനം ആലപിച്ചിട്ടുണ്ട്.

## ആലാപനം
* ഉറുമി - *അപ്പാ നമ്മടെ കുമ്പളത്തൈ*, *ചലനം ചലനം ജീവിതമഖിലം*
* മാറ്റിനി - *അയലത്തെ വീട്ടിലെ*
* ഡയൽ 1091 - *എന്നാലുമിന്നലെ നീയെൻ*
* ചാപ്പാ കുരിശ് - *ഒരു നാളും കാണാതെ ഇരുപുറവും അറിയാതെ*

## അവലംബം

വർഗ്ഗം:മലയാളചലച്ചിത്രപിന്നണിഗായകർ
ക്യൂബൻ ഇഗ്വാന

വംശനാശ ഭീഷണി നേരിടുന്ന ഒരു ഉരഗമാണ് **ക്യൂബൻ ഇഗ്വാന**(Cuban rock iguana ). Cyclura nubila nubila എന്ന ശാസ്ത്ര നാമത്തിൽ അറിയപ്പെടുന്ന ഈ ഉരഗത്തെ ക്യൂബ യിലും ചുറ്റുമുള്ള ചെറു ദ്വീപുകളിലും കണ്ടുവരുന്നു. 

ഇഗ്വാനകളുടെ കുടുംബത്തിൽ അംഗമായ ഇത് സൈക്ലൂര (Cyclura) ജനുസ്സിലാണ് ഉൾപ്പെടുന്നത്.

## സവിശേഷതകൾ
ലോകത്ത് ഇവയുടെ സംഖ്യ ഏകദേശം 40,000-60,000 വരെയാണ് . 30.5-74.5 cm വരെ തലയ്ക്കും ഉടലിനും നീളം ഉള്ള ഇവയുടെ വാലിനു മാത്രം 32-73 cm നീളം ഉണ്ട്.  1.1-8.5 kg വരെയാണ് ഇവയുടെ സാധാരണ ശരീരഭാരം. 

## ആവാസം
വരണ്ട കള്ളിച്ചെടികൾ കാണപ്പെടുന്ന തീരപ്രദേശങ്ങളിലും വരണ്ട ഉൾപ്രദേശങ്ങളിലും ഇവ കാണപ്പെടുന്നു. 

 
## അവലംബം
* 
* Wildlife As Canon Sees it - http://wildlifebycanon.com/#/cuban-iguana/ 
## ബാഹ്യ ലിങ്കുകൾ

* Cuban iguana at Cyclura.com
* International Iguana Foundation Article on Cuban Iguanas
* Guided by Nature: Conservation Research and Captive Husbandry of the Cuban Iguana

വർഗ്ഗം:ഉരഗങ്ങൾ
വർഗ്ഗം:ഇഗ്വാനകൾ
വർഗ്ഗം:ക്യൂബയിലെ ജന്തുജാലം
നെഞ്ചത്തെ കിള്ളാതെ

ജെ.മഹേന്ദ്രൻ തിരക്കഥയെഴുതി സംവിധാനം ചെയ്ത ഒരു തമിഴ് ചലച്ചിത്രമാണ് **നെഞ്ചത്തെ കിള്ളാതെ**.1980 ലാണ് ഈ ചലച്ചിത്രം പുറത്തിറങ്ങിയത്. മൂന്നു ദേശീയപുരസ്ക്കാരങ്ങൾ ഈ ചിത്രത്തിനു ലഭിയ്ക്കുകയുണ്ടായി.

## അഭിനേതാക്കൾ
* സുഹാസിനി 
* ശരത് ബാബു 
* പ്രതാപ് പോത്തൻ 
* മോഹൻ 
* ശാന്തി വില്യംസ്
* വെണ്ണിരാധ മൂർത്തി

## പുരസ്ക്കാരങ്ങൾ
;National Film Awards
* Best Feature Film in Tamil
* Best Cinematography (Colour)&nbsp;– അശോക് കുമാർ 
* Best Audiography&nbsp;– S. P. Ramanathan

## പുറംകണ്ണികൾ
* 

വർഗ്ഗം:തമിഴ് ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
എ. ചാൾസ്

കോൺഗ്രസ് നേതാവും തിരുവനന്തപുരം മുൻ എം.പിയുമായിരുന്നു **എ. ചാൾസ്**(14 നവംബർ 1930 – 26 ഒക്ടോബർ 2014).  എട്ടും ഒൻപതും പത്തും ലോക്സഭകളിൽ മൂന്നുതവണ തുടർച്ചയായി തിരുവനന്തപുരം മണ്ഡലത്തെ പ്രതിനിധീകരിച്ചു.

## ജീവിതരേഖ

തിരുവനന്തപുരം ജില്ലയിൽ നെയ്യാറ്റിൻകരയ്ക്കടുത്ത് കാഞ്ഞിരകുളത്ത് അബ്രഹാമിന്റെയും ഡാളിയുടെയും മകനായി 1930 നവംബർ 14 ന് ജനിച്ചു. തന്റെ 84-മത്തെ വയസ്സിൽ 2014 ഒക്‌ടോബർ 26 ന് മരിച്ചു.

തിരുവനന്തപുരം യൂണിവേഴ്‌സിറ്റി കോളേജിൽ നിന്ന് ബി.എ. തിരുവനന്തപുരം ലോ കോളേജിനിന്ന് നിയമബിരുദ്ധവും കരസ്ഥമാക്കി.

## അധികാര സ്ഥാനങ്ങൾ

* കേരള പബ്ലിക് സർവീസ് കമ്മിഷനിൽ ഡെപ്യൂട്ടി സെക്രട്ടറി
* 1991ൽ കോൺഗ്രസ് നിർവാഹക സമിതി അംഗം.
* 1983 - കേരള പബ്ലിക് സർവീസ് കമ്മീഷൻ അംഗം.
* കാട്ടാക്കട ക്രിസ്ത്യൻ കോളേജിന്റെ സ്ഥാപകരിലൊരാൾ
* സി.എസ്.ഐ ദക്ഷിണ കേരള മഹാഇടവക സെക്രട്ടറി

## തിരഞ്ഞെടുപ്പുകൾ

## കുടുംബം
*ഭാര്യ - ഇവാഞ്ചലിൻ, മക്കൾ: മാത്യു ചാൾസ്, ഡോ. പോൾ ചാൾസ്, ഫിലിപ്പ് ചാൾസ്

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:1930-ൽ ജനിച്ചവർ
ബെൽജിയൻ മാലിന്വാ

ബെൽജിയൻ ഷെപ്പേർഡ് ഇനത്തിൽപ്പെട്ട ഒരു ശ്വാനവർഗമാണ് **ബെൽജിയൻ മാലിന്വാ**.  ലോകരാജ്യങ്ങളിലെ പ്രധാന കമാൻഡോ സംഘങ്ങളുടെയെല്ലാം അവിഭാജ്യ ഘടകമാണ് ഇവ. 
## പ്രത്യേകത
വലിയ മൂക്കും തലയുമാണ് ബെൽജിയൻ മാലിന്വായുടെ പ്രത്യേകത. 66 സെ മീ വരെ ഉയരവും 32 കിലോയോളം ഭാരവുമുണ്ടാകും.  ഘ്രാണശേഷിയിൽ മുമ്പന്മാരായ ഇവ ഒളിത്താവളങ്ങളിലെ മനുഷ്യസാന്നിദ്ധ്യം കണ്ടെത്താനും സ്‌ഫോടകവസ്തുക്കൾ, മയക്കുമരുന്ന് തുടങ്ങിയവ മണത്തു കണ്ടുപിടിക്കുന്നതിലും വിദഗ്ദ്ധരാണ്. കുരച്ച് ബഹളമുണ്ടാക്കാത്ത ഇവ തലയാട്ടിയും മറ്റുമാണ് സേനാംഗങ്ങൾക്ക് വിവരം നൽകുക.

## ലോകരാജ്യങ്ങളിലെ കമാൻഡോ സംഘങ്ങളിൽ
ഏതു കാലാവസ്ഥയിലും ഏത് ഭൂപ്രകൃതിയിലും മികവുകാട്ടാനുള്ള കഴിവുള്ള ഇവ ലോകരാജ്യങ്ങളിലെ പ്രധാന കമാൻഡോ സംഘങ്ങളുടെയെല്ലാം അവിഭാജ്യ ഘടകമാണ്. വൈറ്റ് ഹൗസ് കാമ്പസിന്റെ സുരക്ഷയ്ക്കായി യു.എസ് സീക്രട്ട് സർവീസ് ഈ ശ്വാനസംഘത്തെയാണ് പ്രധാനമായും ആശ്രയിക്കുന്നത്. 
## ഇന്ത്യയിൽ
ഇന്ത്യയുടെ ദേശീയ സുരക്ഷാസേന (എൻ.എസ്.ജി) യുടെ ശ്വാനപ്പടയിലും ഇവയെ ഉപയോഗപ്പെടുത്തുന്നു.'കെ-9' എന്ന പേരിലാണ് പന്ത്രണ്ടംഗ ശ്വാനപ്പട എൻ.എസ്.ജി ഭീകരവിരുദ്ധദൗത്യങ്ങൾക്കായി ഉപയോഗപ്പടുത്തുന്നത്. 2020ലെ പെട്ടിമുടി ദുരന്തത്തിൽ രക്ഷാപ്രവ‍ർത്തനങ്ങൾക്കായി ബെൽജിയൻ മാലിന്വാ ഇനത്തിൽപ്പെട്ട ലില്ലിയെന്ന പോലിസ് നായയെ പ്രയോജനപ്പെടുത്തിയിരുന്നു. പത്ത് മാസം പ്രായമുളള ലില്ലിയെന്ന പോലിസ് നായയാണ് മണ്ണിനടിയിൽ നിന്ന് മൂന്ന് പേരുടെ മൃതദേഹങ്ങൾ കണ്ടെത്തിയത്.

## പ്രശസ്തി
2011-ൽ പാകിസ്താനിലെ ആബട്ടാബാദിൽ ഉസാമ ബിൻലാദന്റെ ഒളിത്താവളം കണ്ടെത്തുന്നതിൽ യു.എസ് നേവി സീൽസിനെ സഹായിച്ചതോടെയാണ് ബെൽജിയൻ മാലിന്വാ വിഭാഗം അന്താരാഷ്ട്രതലത്തിൽ പ്രശസ്തമാകുന്നത്. 

## അവലംബം

## അധിക വായനയ്ക്ക്
* Belgian Malinois (Comprehensive Owner's Guide) (Comprehensive Owner's Guide Kennel Club), written by Robert Pollet, published by Kennel Club Books; Limited edition (November 30, 2005), 160 pages, ISBN 1-59378-650-6
* The Malinois (Paperback), written by Jan Kaldenbach, published by Detselig Enterprises; 1st edition (June 15, 1997) 94 pages,  ISBN 1-55059-151-7
* Belgian Malinois Champions, 1996–2002, written by Jan Linzy, published by Camino E E & Book Co. (October 2003), 121 pages, ISBN 1-55893-126-0
*
## പുറം കണ്ണികൾ

വർഗ്ഗം:നായകൾ
വർഗ്ഗം:നായ ജനുസ്സുകൾ
ഇനി വരുന്നൊരു തലമുറയ്ക്ക്

കേരളത്തിലെ പരിസ്ഥിതി മുന്നേറ്റങ്ങളിൽ സജീവമായി ആലപിക്കപ്പെടുന്ന പരിസ്ഥിതി ഗാനമാണ് **ഇനി വരുന്നൊരു തലമുറയ്ക്ക്.....**. ഇഞ്ചക്കാട് ബാലചന്ദ്രനാണ് ഈ ഗാനം രചിച്ചത്.

## പാട്ടിന്റെ ചരിത്രം
1992-ൽ കൊല്ലം, കരുനാഗപ്പള്ളി താലൂക്കിൽ ആലപ്പാട് ഗ്രാമപഞ്ചായത്തിലെ മാലിന്യപ്രശ്നം രൂക്ഷമായപ്പോൾ അഴീക്കൽ മുതൽ പണ്ടാരത്തുരുത്ത് വരെ യുവകലാസാഹിതി എന്ന സാംസ്കാരിക സംഘടനയുടെ നേതൃത്വത്തിൽ നടത്തിയ പരിസ്ഥിതി ജലജാഥയ്ക്കായി ഇഞ്ചക്കാട് ബാലചന്ദ്രൻ ഒരു സവിശേഷ സാഹചര്യത്തിൽ ‌അപ്രതീക്ഷിതമായാണ് ഈ ഗാനം രചിക്കാൻ ഇടയായത്.

## വരികൾ
*ഇനി വരുന്നൊരു തലമുറയ്ക്ക്*
*ഇവിടെ വാസം സാധ്യമോ*
*മലിനമായ ജലാശയം*
*അതി മലിനമായൊരു ഭൂമിയും*
*തണലുകിട്ടാൻ തപസ്സിലാണി-*
*ന്നിവിടെയെല്ലാ മലകളും*
*ദാഹനീരിനു നാവുനീട്ടി*
*വരണ്ടു പുഴകൾ സർവവും* 
*കാറ്റുപോലും വീർപ്പടക്കി*
*കാത്തുനിൽക്കും നാളുകൾ*
*ഇവിടെയെന്നെൻ പിറവിയെന്നായ്*
''വിത്തുകൾ തൻ മന്ത്രണം'

## സോഷ്യൽ മീഡിയയിലെ പ്രശസ്തി
2014-ൽ സെക്രട്ടേറിയറ്റ് പടിക്കൽ ആദിവാസികൾ നടത്തുന്ന നിൽപ്പു സമരത്തിന് പിന്തുണ പ്രഖ്യാപിച്ച് ഫോർട്ട് കൊച്ചിയിൽ നടന്ന പരിപാടിയിൽ  രശ്മി സതീഷ് ആലപിച്ച ഈ ഗാനത്തിന്റെ വീഡിയോ സാമൂഹ്യ മാധ്യമങ്ങളിൽ തരംഗമായിരുന്നു.

## അവലംബം


വർഗ്ഗം:പരിസ്ഥിതി ഗാനങ്ങൾ
വർഗ്ഗം:മലയാളഗാനങ്ങൾ
ഇഞ്ചക്കാട് ബാലചന്ദ്രൻ

മലയാളചലച്ചിത്രഗാന രചയിതാവും കവിയുമാണ് **ഇഞ്ചക്കാട് ബാലചന്ദ്രൻ** എന്ന പേരിലെഴുതുന്ന **പി.കെ. ബാലചന്ദ്രൻ**.
## ജീവിതരേഖ
ഇക്കണോമിക്സ് ആൻഡ് സ്റ്റാറ്റിസ്റ്റിക്സ് വകുപ്പിൽ താലൂക്ക് ഓഫിസറായി വിരമിച്ചു. നിരവധി കാസെറ്റുകളും ഭക്തിഗാനങ്ങളും രചിച്ചിട്ടുണ്ട്. അശ്വാരൂഢൻ എന്ന ചിത്രത്തിലെ അഴകാലിലെ മഞ്ഞച്ചരടിലെ പൂത്താലി.. എന്ന ഗാനം പ്രശസ്തമാണ്. 
## ഗാനങ്ങൾ
*അഴകാലിലെ മഞ്ഞച്ചരടിലെ പൂത്താലി
*ഇനി വരുന്നൊരു തലമുറയ്ക്ക്
*മിറുഗം പോലാവെടാ കുഞ്ഞാ മനുഷേനാവാണ്ടെ 
*
## അവലംബം


വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:മലയാളകവികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:കൊല്ലം ജില്ലയിൽ ജനിച്ചവർ
മൊലായ് കാട്

മൊലായ് കാട് സ്ഥിതി ചെയ്യുന്നത് ആസാമിൽ ജൊർഘട്ട് ജില്ലയിൽ കോകിലാമുഖ് എന്ന പ്രദേശത്താണ്.

ജാദവ് "മൊലായ്" പായങ്ങിന്റെ ബഹുമാനാർത്ഥമാണ്, ഈ കാടിന് മൊലായ് കാടെന്ന് ഇന്ത്യൻ സർക്കാർ പേര് നൽകിയത്.

## അവലംബം

വർഗ്ഗം:ഇന്ത്യയിലെ കാടുകൾ
വർഗ്ഗം:ആസാം
ശശി കലിംഗ

മലയാള നാടക, ചലച്ചിത്രവേദിയിലെ അഭിനേതാവായിരുന്നു **ശശി കലിംഗ** എന്ന **വി. ചന്ദ്രകുമാർ**. കോഴിക്കോട് കുന്നമംഗലം സ്വദേശിയാണ് ശശി. ഓട്ടോമൊബൈൽ എൻജിനിയറിങ് ഡിപ്ലോമ പൂർത്തിയാക്കിയ ശശി അമ്മാവൻ വിക്രമൻ നായരുടെ സഹായത്തോടെ നാടക രംഗത്ത് പ്രവേശിച്ചു. വീട്ടിലെ വിളിപ്പേരായ ശശി എന്ന പേരിനൊപ്പം കോഴിക്കോട് എന്നു ചേർത്താണ് നാടകത്തിൽ അഭിനയിച്ചിരുന്നത്. ഇരുപത്തിയഞ്ച് വർഷത്തോളം നാടകരംഗത്ത് പ്രവർത്തിച്ചു. 1998–ൽ പുറത്തിറങ്ങിയ  "തകരച്ചെണ്ട" ആയിരുന്നു അദ്ദേഹത്തിന്റെ ആദ്യ ചിത്രം. തുടർന്ന് അവസരങ്ങൾ ലഭിക്കാതെ വന്നപ്പോൾ നാടകങ്ങളിലേക്ക് തിരിച്ചു പോയ ശശി പാലേരിമാണിക്യം ഒരു പാതിരാക്കൊലപാതകത്തിന്റെ കഥ എന്ന ചിത്രത്തിലൂടെയാണ് മലയാളചലച്ചിത്ര രംഗത്തേക്ക് തിരിച്ചു വന്നത്.  2020 ഏപ്രിൽ 7-ന് ഇദ്ദേഹം അന്തരിച്ചു.

ചലച്ചിത്രസംവിധായകൻ രഞ്ജിത്താണ് നാടകട്രൂപ്പിന്റെ പേരായ കലിംഗ ഒപ്പം ചേർത്തത്. നാടകം കൂടാതെ പിന്നീട് നിരവധി ടെലിവിഷൻ സീരിയലുകളിലും ഏഷ്യാനെറ്റിൽ മുൻഷി എന്ന ദിനപരമ്പരയിലും അഭിനയിച്ചിരുന്നു. നൂറിലധികം മലയാളചലച്ചിത്രങ്ങളിൽ ഇദ്ദേഹം അഭിനയിച്ചു. അമ്മാവന്റെ സ്റ്റേജ് ഇന്ത്യ നാടകട്രൂപ്പിന്റെ രണ്ടാമതു നാടകമായ 'സാക്ഷാത്കാര'ത്തിലാണ് ആദ്യമായി അഭിനയിച്ചത്. 500-ലധികം നാടകങ്ങളിൽ ശശി അഭിനയിച്ചിട്ടുണ്ട്.

ശശിയുടെ പിതാവ് ചന്ദ്രശേഖരൻ നായരും അമ്മ സുകുമാരിയുമാണ്. ഭാര്യ പ്രഭാവതി.

## അഭിനയിച്ച നാടകങ്ങൾ
* സാക്ഷാത്കാരം
* കലക്കത്ത് കുഞ്ചൻ നമ്പ്യാർ

## അഭിനയിച്ച ചലച്ചിത്രങ്ങൾ
* പാലേരിമാണിക്യം ഒരു പാതിരാക്കൊലപാതകത്തിന്റെ കഥ - 2009
* പ്രാഞ്ചിയേട്ടൻ ആന്റ് ദി സെയ്ന്റ് - 2010
* ആമേൻ - 2013
* ഇടുക്കി ഗോൾഡ്
* ഹണീ ബീ

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
എയ്മി ഗുഡ്മാൻ

ഒരു അമേരിക്കൻ പത്രപ്രവർത്തകയാണ് **എയ്മി ഗുഡ്മൻ** (ജ: ഏപ്രിൽ 13, 1957-വാഷിങ്ടൺ .ഡി.സി) . കിഴക്കൻ ടിമോറിലെസ്വാതന്ത്ര്യസമരവുമായി ബന്ധപ്പെട്ട മനുഷ്യാവകാശലംഘനങ്ങളും നൈജീരിയയിലെ ഷെവ്രോൺ കോർപ്പറേഷൻ എന്ന കമ്പനിയുടെ നിയമവിരുദ്ധമായ ഇടപെടലുകളും അന്വേഷണാത്മക പത്രപ്രവർത്തനത്തിലൂടെ പുറത്തുകൊണ്ടുവന്നതിലൂടെ ശ്രദ്ധേയയായി.

## പുറംകണ്ണികൾ
* 
* Amy's Column on Truthdig
* Amy Goodman  at AlterNet.
* 
* VIDEO: PBS/AOL Feature Amy Goodman as Part of "Makers: Women Who Make America Series" , January 28, 2013
*''In Depth'' interview with Goodman, April 7, 2013

## പ്രധാനപുരസ്ക്കാരങ്ങൾ
*ഗാന്ധി സമാധാന പുരസ്ക്കാരം(2012)
*റൈറ്റ് ലൈവ്ലി ഹുഡ്(2008)
## അവലംബം

വർഗ്ഗം:ഗാന്ധി സമാധാന സമ്മാനം ലഭിച്ചവർ
വർഗ്ഗം:1957-ൽ ജനിച്ചവർ
വർഗ്ഗം:ഏപ്രിൽ 13-ന് ജനിച്ചവർ
ഷെവ്രോൺ കോർപ്പറേഷൻ

കാലിഫോർണിയ ആസ്ഥാനമായുള്ള ഒരു അമേരിക്കൻ ബഹുരാഷ്ട്ര കമ്പനിയാണ് **ഷെവ്രോൺ കോർപ്പറേഷൻ**. ഊർജ്ജോത്പാദനവും എണ്ണഖനനവുമായി ബന്ധപ്പെട്ട മേഖലകളിലാണ് ഈ കമ്പനി പ്രധാനമായും വ്യാപരിച്ചിരിയ്ക്കുന്നത്.

## ഇതും കാണുക
* Chevron Corporate Site 
* Chevron Alumni Site 
* Chevron Proposed Oil Refinery in Scotland 
* SWOT Analysis of Chevron Corporation 
## അവലംബം

വർഗ്ഗം:എണ്ണക്കമ്പനികൾ
വർഗ്ഗം:ബഹുരാഷ്ട്രകമ്പനികൾ
വിത്സൺ പൂക്കായി

പ്രമുഖ ചിത്രകാരനും ശില്പിയുമാണ് **വിത്സൻ പൂക്കായി**.ആലപ്പുഴ ജില്ലയിലെ കളർകോട് സ്വദേശി.

## പ്രധാന  ശിൽപ്പങ്ങൾ
പുന്നപ്രവയലാറിലെ പോരാളിയുടെ ശില്പം, പുന്നപ്ര അറവുകാട് ദേവീക്ഷേത്രത്തിനു വേണ്ടി നിർമ്മിച്ച ശ്രീനാരായണഗുരുവിന്റെ ശില്പം, പല്ലന കുമാരകോടിയിലും കൈതവന കുമാരവൈജയന്തി ഗ്രന്ഥശാലാങ്കണത്തിലുമുള്ള കുമാരനാശാന്റെ വ്യത്യസ്തങ്ങളായ ശില്പങ്ങൾ, ആലപ്പുഴ സനാതനപുരത്തുള്ള കേരളസർവകലാശാല ഇൻഫർമേഷൻ സെന്റർ വളപ്പിൽ സ്ഥാപിച്ചിട്ടുള്ള രാജാകേശവദാസന്റെ 12 അടി ഉയരമുള്ള വെങ്കല പ്രതിമ, സംസ്ഥാന നിയമസഭാ മന്ദിരത്തിൽ പതിച്ചിട്ടുള്ള 26 അടി വ്യാസവും 8 ടൺ തൂക്കവുമുള്ള കൂറ്റൻ കേരള സർക്കാർ മുദ്ര, ചങ്ങനാശ്ശേരി പായിപ്പാട് സെന്റ് ജോർജ്ജ് മലങ്കര ദേവാലയത്തിലെ ക്രിസ്തുവിന്റെ പീഡാനുഭവ ശില്പങ്ങൾ എന്നിവയാണ് പ്രധാനപ്പെട്ടവ.

## അംഗീകാരങ്ങൾ
സമൂഹത്തിലെ മൂന്നുപേർ എന്ന ശില്പപത്തിന്  1991 -ൽ  കേരള ലളിതകലാ അക്കാദമിയുടെ സാക്ഷ്യപത്രം ലഭിച്ചിട്ടുണ്ട്.ഗേൾ ഇൻ ദ ഫ്രയിം എന്ന ശില്പവും അനുഭവങ്ങളുടെ സുതാര്യമറകൾ എന്ന ഓയിൽ പെയിന്റിങ്ങിനും അക്കാദമി അവാർഡ് ലഭിച്ചിട്ടുണ്ട്.

## അവലംബം

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരളത്തിലെ ശില്പികൾ
ബൊഗോട്ട റെയിൽ

വംശനാശ ഭീഷണി നേരിടുന്ന ഒരു പക്ഷിയാണ് **ബൊഗോട്ട റെയിൽ**(Bogotá rail) . Rallus semiplumbeus എന്ന ശാസ്ത്രനാമത്തിൽ അറിയപ്പെടുന്ന ഇത് കൊളംബിയയിലെ ബൊഗോട്ടയിൽ മാത്രമാണ് കാണപ്പെടുന്നത്.

## സവിശേഷതകൾ
ബൊഗോട്ട-യുബെറ്റ് പീഠഭൂമിയിലെ  തണ്ണീർത്തടങ്ങളിലും സാവന്ന പ്രദേശങ്ങളിലും ഇവ കാണപ്പെടുന്നു. തടാകങ്ങൾ , കായലുകൾ എന്നിവിടങ്ങളിൽ കണ്ടുവരുന്ന ഇവ ചെറു ജല ജീവികളേയും പ്രാണികളെയും ഭക്ഷിക്കുന്നു. 25-30 cm വരെ നീളമുള്ള ഇവയ്ക്ക് 75-90 g വരെ ഭാരം ഉണ്ടാകുന്നു.

## ഭീഷണികൾ
തണ്ണീർത്തടങ്ങൾ അടക്കമുള്ള ആവാസ വ്യവസ്ഥയുടെ നാശം ഇവയെ പ്രതികൂലമായി ബാധിക്കുന്നു. ജലമലിനീകരണം ഇവയുടെ നാശത്തിനു ആക്കം കൂട്ടുന്നു. ആകെ ആയിരത്തിനും രണ്ടായിരത്തിനും ഇടയിലാണ് ഇവയുടെ ഇന്നത്തെ ജനസംഖ്യ. 

## അവലംബ
* 
* Wildlife As Canon Sees It - http://wildlifebycanon.com/#/bogota-rail/ 

വർഗ്ഗം:റെയിൽ പക്ഷികൾ
വർഗ്ഗം:കൊളംബിയയിലെ പക്ഷികൾ
വർഗ്ഗം:ബൊഗോട്ട
ബ്ലാക്ക് ലീമർ

മഡഗാസ്കറിൽ കാണപ്പെടുന്ന ഒരിനം ലീമർ ആണ് **ബ്ലാക്ക് ലീമർ**(Black Lemur) . ഇതിന്റെ ശാസ്ത്രനാമം Eulemur macaco എന്നാണ്.

## സവിശേഷതകൾ
മഡഗാസ്കറിലെ തനതു ജീവികളാണ് ലീമറുകൾ . ബ്ലാക്ക് ലീമറിനു 39-45 cm നീളമുണ്ട്. ഇവയുടെ വാലിന്റെ നീളം 65 cm വരെ ഉണ്ടാകുന്നു. 2.9 kg കിലോഗ്രാം വരെ ഇവയ്ക്ക് ഭാരം ഉണ്ട്. 
ഉഷ്ണമേഖലാപ്രദേശത്തുള്ള ആർദ്ര താഴ്ന്ന പ്രദേശങ്ങളിലും , പർവ്വത വനപ്രദേശങ്ങളിലും ഇവ കാണപ്പെടുന്നു.

പഴങ്ങൾ ആണ് ഇവയുടെ ആഹാരം . ആ പ്രദേശങ്ങളിൽ കാണപ്പെടുന്ന മിക്ക മരങ്ങളുടെയും പരാഗണം നടക്കുന്നത് ഇവമൂലമാണ്.  വന നശീകരണം , വേട്ടയാടൽ എന്നിവ കാരണം ഇവയുടെ ജീവൻ ഇന്ന് അപകടത്തിലാണ്.  പതിനഞ്ചായിരത്തിൽ താഴെ ബ്ലാക്ക് ലീമറുകൾ മാത്രമേ ഇന്ന് ഭൂമിയിൽ അവശേഷിക്കുന്നുള്ളൂ.
## അവലംബം
* 
* Wildlife as Canon Sees It - http://wildlifebycanon.com/#/black-lemur/ 

വർഗ്ഗം:ലീമറുകൾ
വർഗ്ഗം:മഡഗാസ്കറിലെ ജീവജാലങ്ങൾ
മാക്കറോണി പെൻഗ്വിൻ

വംശനാശ ഭീഷണി നേരിടുന്ന ഒരിനം പെൻഗ്വിൻ ആണ്  **മാക്കറോണി പെൻഗ്വിൻ** ( Macaroni penguin ) . 
Eudyptes chrysolophus എന്ന ശാസ്ത്രനാമത്തിൽ അറിയപ്പെടുന്ന ഇവ ദക്ഷിണ അറ്റ്‌ലാൻറ്റിക്ക് പ്രദേശത്ത് കണ്ടുവരുന്നു.

## സവിശേഷതകൾ
നല്ല മഞ്ഞ നിറത്തിലുള്ള കൺപുരികങ്ങൾ ആണ് ഇവയുടെ പ്രധാന സവിശേഷത. അന്റാർട്ടിക്ക പ്രദേശത്തെ
കുന്നിൻ ചെരിവുകളിൽ ഇവ കൂട് കൂട്ടുന്നു. 65-75 cm വരെ നീളം ഉള്ള ഇവയ്ക്ക് ഏകദേശം 6.4 kg വരെ ഭാരം ഉണ്ടാകുന്നു.

## അവലംബം

വർഗ്ഗം:ചിലിയിലെ പക്ഷികൾ
വർഗ്ഗം:ഓസ്ട്രേലിയയിലെ പക്ഷികൾ
വർഗ്ഗം:തെക്കേ അമേരിക്കയിലെ പക്ഷികൾ
വർഗ്ഗം:അന്റാർട്ടിക്കയിലെ പക്ഷികൾ
സ്ഥാനക്കയറ്റം (ചെസ്സ്)

ചെസ്സിലെ ഒരു പ്രധാന നിയമമാണ് **[[കാലാൾ (ചെസ്സ്)|കാലാളിന്റെ]]  സ്ഥാനക്കയറ്റം** അഥവാ ** പോൺ പ്രൊമോഷൻ**. ഒരു കാലാളിനെ നീക്കി അവസാന കളത്തിൽ (എട്ടാം റാങ്കിൽ ) എത്തിക്കുന്ന കളിക്കാരന് ആ കാലാളിനു പകരമായി രാജാവ് ഒഴികെ സ്വന്തം നിറത്തിലുള്ള മറ്റേതു കരുവായും സ്ഥാനക്കയറ്റം നൽകാവുന്നതാണ്. അതായത് കളിക്കാരന്റെ ഇഷ്ടപ്രകാരം ഈ കാലാളിനെ മന്ത്രിയോ തേരോ കുതിരയോ ആനയോ ആയി സ്ഥാനക്കയറ്റം നൽകാവുന്നതാണ്. എട്ടാം റാങ്കിലെത്തുന്ന പടയാളിയെ സ്ഥാനക്കയറ്റം നൽകി മാറ്റിയെടുക്കേണ്ടതാണ്. ഈ നിയമത്തെയാണ് കാലാളിന്റെ സ്ഥാനക്കയറ്റം (പോൺ പ്രൊമോഷൻ) എന്നുപറയുന്നത്.

വെട്ടിയെടുത്ത കരുക്കളെ മാത്രമേ പടയാളിക്കു പകരം എടുക്കാൻ കഴിയൂ എന്ന ധാരണ തെറ്റാണ്. എട്ടു കാലാളുകളെയും അവസാന കളത്തിലെത്തിക്കുകയാണെങ്കിൽ പോലും അവയെ എല്ലാം സ്വന്തം നിറത്തിലുള്ള മറ്റേതു കരുക്കളായും മാറ്റാം. 

ഭൂരിഭാഗം മത്സരങ്ങളിലും കാലാളിനെ ശക്തിയേറിയ കരുവായ മന്ത്രിയാക്കി മാറ്റുകയാണു ചെയ്യുന്നത്. ഇതിനെ ക്വീനിംഗ് എന്നും പറയുന്നു. കാലാളിനെ മന്ത്രിയൊഴികെ മറ്റേതു കരുവാക്കിയാലും അതിനെ അണ്ടർ പ്രൊമോഷൻ എന്നുപറയുന്നു. ഒരു കളിക്കാരന് ഒമ്പതു മന്ത്രിയോ പത്തു കുതിരകളോ പത്ത് ആനകളോ പത്ത് തേരുകളോ ഉപയോഗിച്ചു കളിക്കുവാനുള്ള സാധ്യത പ്രൊമോഷൻ  നൽകുന്നുണ്ട്.

## '''സ്ഥാനക്കയറ്റ രീതികൾ'''

കളിയുടെ ആരംഭത്തിൽ കാലാളിനെ വിലകുറഞ്ഞ കരുവായാണ് കണക്കാക്കുന്നത്.എന്നാൽ സ്ഥാനക്കയറ്റ നിയമം വഴി കാലാളിനെ അതിശക്തമായ കരുവാക്കി മാറ്റാം. മന്ത്രിയുള്ളപ്പോൾ തന്നെ മന്ത്രിയായൂം തേരുകൾ ഉള്ളപ്പോൾ തന്നെ തേരായും സ്ഥാനക്കയറ്റം കൊടുക്കാം.ഇതുപോലെ തന്നെ ആനകൾ ഉള്ളപ്പോൾ തന്നെ ആനയായും കുതിരകൾ ഉള്ളപ്പോൾ തന്നെ കുതിരയായും സ്ഥാനക്കയറ്റം നൽകാം. 

ഈ ചിത്രത്തിൽ വെളുപ്പിനാണ് നീക്കമെങ്കിൽ b7 ലെ കാലാൾ കൊണ്ട് a8 ലേ തേരിനെയോ c8 ലുള്ള ആനയെയോ വെട്ടിയെടുത്ത് മന്ത്രിയോ മറ്റേതെങ്കിലും കരുവോ ആയി സ്ഥാനക്കയറ്റം നൽകാം.കാലാളിനെ b8 ലേക്കു നീക്കിയും സ്ഥാനക്കയറ്റം നൽകാം.ഇതുപോലെ d2 വിലെ കറുത്ത കാലാളിനും ഈ വിധം സ്ഥാനക്കയറ്റം നൽകാം.

## അവലംബം


വർഗ്ഗം:ചെസ്സ് നിയമങ്ങൾ
വർഗ്ഗം:ചെസ്സിലെ സാങ്കേതികപദങ്ങൾ
ഖാലീദ് (ഗായകൻ)

അൽജീരിയൻ ഗായകനും പാട്ടെഴുത്തുകാരനുമാണ്  **ഖാലീദ്**എന്ന **ഖാലീദ് ഹാജ് ഇബ്രാഹിം** (29 ഫെബ്രു: 1960). *റായ്* എന്ന അൽജീരിയൻ നാടോടി സംഗീതത്തിനു ലോകമെമ്പാടും ആരാധകരെ സൃഷ്ടിയ്ക്കുന്നതിൽ ഖാലിദ് വലുതായ പങ്കു വഹിച്ചിട്ടുണ്ട്.

## പുറംകണ്ണികൾ

*Article on Khaled by Paul Tingen
*Khaled lyrics  on Shawshara.com
*FAO Goodwill Ambassador website 
*The first Khaled fans forum in English language

## അവലംബം

വർഗ്ഗം:ഗായകർ
വർഗ്ഗം:ജനപ്രിയ സംഗീതം
വർഗ്ഗം:1960-ൽ ജനിച്ചവർ
നവ്റോസ്

പേർഷ്യൻ പുതുവൽസരദിനമാണ് **നവ്റോസ്** എന്നറിയപ്പെടുന്നത്.

വസന്തഋതുവിലെ ആദ്യദിവസം അഥവാ വസന്തവിഷുവമാണ് നവ്റോസ് (Nowruz) ദിനമായി ആഘോഷിക്കപ്പെടുന്നത്. ഇത് മിക്കവാറും മാർച്ച്‌ 21നോ അല്ലെങ്കിൽ ഒരു ദിവസം മുമ്പോ പിമ്പോ ആയിരിക്കും. സൂര്യൻ അതിന്റെ സഞ്ചാരമധ്യേ തെക്ക്‌ നിന്ന്‌ വടക്കോട്ട്‌ ഘടികാമണ്ഡലത്തെ മുറിച്ച്‌ കടക്കുന്ന
ദിവസമാണിത്. രാത്രിക്കും പകലിനും അന്നു തുല്യദൈർഘ്യമായിരിക്കും.

വിവിധ സാംസ്‌കാരിക-മത വിഭാഗങ്ങൾ സഹസ്രാബ്ദങ്ങളായി നവ്റോസ് ആഘോഷിക്കാറുണ്ട്. ഹഖാമനി സാമ്രാജ്യകാലത്ത് പ്രാചീന പേർഷ്യയിലാണ് ഇത് തുടങ്ങിയതെന്ന് കരുതപ്പെടുന്നു. ഇതിന്റെ സാംസ്‌കാരിക സ്വാധീനത്തിൽ വരുന്ന - അഫ്ഗാനിസ്താൻ, താജിക്കിസ്ഥാൻ, തുർക്‌മെനിസ്ഥാൻ, ഉസ്ബെക്കിസ്ഥാൻ, കസാഖ്സ്ഥാൻ, കിർഗ്ഗിസ്ഥാൻ, അസർബെയ്ജാൻ, വടക്കൻ കോക്കസ്സസ്സ്, കിഴക്കൻ തുർക്കിയിലെയും വടക്കൻ ഇറാഖിലെയും കുർദ് ജനവാസമേഖല മുതലായ പ്രദേശങ്ങളിൽ നവ്റോസ് ആഘോഷിക്കപ്പെടുന്നു.

സൊറോസ്ട്രിയൻ, ബഹായ് മതവിശ്വാസികൾ നവ്റോസ് ഒരു പുണ്യദിനമായി ആചരിക്കുന്നു. മദ്ധ്യേഷ്യയിൽ സൂഫി മുസ്ലിങ്ങളും ഇസ്മായിലി, അലവി മുതലായ ഷിയാ വിഭാഗങ്ങളും നവ്റോസ് ആചരിക്കാറുണ്ട്.

2009ൽ യുനെസ്കോയുടെ  സാംസ്‌കാരിക പൈതൃക പട്ടികയിൽ നവ്റോസിനെ ഉൾപെടുത്തി. 2010ൽ ഐക്യരാഷ്ട്ര പൊതുസഭ മാർച്ച്‌ 21 അന്താരാഷ്ട്ര നവ്റോസ് ദിനമായി അംഗീകരിച്ചു.

വർഗ്ഗം:പുതുവത്സര ആഘോഷങ്ങൾ
മാർബ്ൾഡ്‌ ക്യാറ്റ്

ഏഷ്യയുടെ ദക്ഷിണ പൂർവ്വ ഭാഗങ്ങളിൽ കണ്ടുവരുന്ന ഒരിനം കാട്ടുപൂച്ചയാണ്  **മാർബ്ൾഡ്‌ ക്യാറ്റ്** . Pardofelis marmorata എന്ന ശാസ്ത്ര നാമത്തിൽ അറിയപ്പെടുന്ന ഇത് ഇന്ത്യ, നേപ്പാൾ, ഭൂട്ടാൻ, മ്യാൻമാർ, ചൈന, സുമാത്ര, ബോർണിയോ എന്നിവിടങ്ങളിൽ കാണപ്പെടുന്നു. 10,000 ൽ താഴെയാണ് ഇവയുടെ ഇന്നത്തെ ജനസംഖ്യ. 

## സവിശേഷതകൾ

സാധാരണ വീട്ടു പൂച്ചയുടെ അത്രയാണ് ഇതിന്റെ വലിപ്പം. 2-5 കിലോഗ്രാം ഭാരം ഉണ്ടാകും. നാട്ടു പൂച്ചയെ അപേക്ഷിച്ച് രോമം കൂടുതലാണ്. ചാരനിറം, തവിട്ട്, ചുവപ്പ് കലർന്ന തവിട്ട് നിറങ്ങളിൽ ഇവ കാണപ്പെടുന്നു.

ഇന്ത്യയിൽ ഹിമാലയതാഴ്വരയിൽ ഇവ കാണപ്പെടുന്നു.

## അവലംബം

## പുറംകണ്ണികൾ

*

വർഗ്ഗം:മാർജ്ജാരവംശം
വർഗ്ഗം:ഇന്ത്യയിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:ഭൂട്ടാനിലെ സസ്തനികൾ
വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:മലേഷ്യയിലെ സസ്തനികൾ
വർഗ്ഗം:ബോർണിയോയിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
വർഗ്ഗം:ലാവോസിലെ സസ്തനികൾ
ആലപ്പുഴ ബാർ അസോസിയേഷൻ

ആലപ്പുഴ ജില്ലാ കോടതിയിൽ പ്രവർത്തിയ്ക്കുന്ന അഭിഭാഷകസ്ഥാപനമാണ് **ആലപ്പുഴ ബാർ അസോസിയേഷൻ**.(ആലപ്പി ബാർ അസോസിയേഷൻ). ജില്ലാകോടതി 1907 ൽ സ്ഥാപിയ്ക്കപ്പെട്ടുവെങ്കിലും  1956 ൽ ആണ് ഒരു സബോർഡിനേറ്റ് ജില്ലാ ജഡ്ജി ആലപ്പുഴ കേന്ദ്രമാക്കി പ്രവർത്തിയ്ക്കാൻ തുടങ്ങിയത്.

തുടക്കകാലത്ത് റാവു ബഹാദൂർ കൃഷ്ണ അയ്യങ്കാറിന്റെ നേതൃത്വത്തിൽ വക്കീൽ അസോസിയേഷൻ എന്നപേരിൽ ആരംഭിച്ച ഈ സ്ഥാപനത്തിനു അന്നത്തെ തിരുവിതാംകൂർ രാജാവ് ഏഴര സെന്റ് സ്ഥലം ദാനമായി നൽകുകയുണ്ടായി.  ആ സ്ഥലത്ത് 1932 ൽ  ഒരു കെട്ടിടം നിർമ്മിയ്ക്കപ്പെടുകയും,1917 (കൊല്ലവർഷം 1093 )ൽ ലൈബ്രറി സംവിധാനം പ്രവർത്തനം ആരംഭിയ്ക്കുകയും ചെയ്തു..

## അവലംബം

## പുറംകണ്ണികൾ
*http://ecourts.gov.in/bar

വർഗ്ഗം:സ്ഥാപനങ്ങൾ
വർഗ്ഗം:ആലപ്പുഴ ജില്ലയിലെ സ്ഥാപനങ്ങൾ
സത്യഭാമാദാസ് ബിജു

ഉഭയജീവി ഗവേഷണം നടത്തുന്ന മലയാളി പ്രൊഫസറാണ് **എസ്.ഡി. ബിജു എന്ന സത്യഭാമാദാസ് ബിജു. (Sathyabhama Das Biju) ** 15 വർഷത്തിനിടെ ഇദ്ദേഹവും സംഘവും 70-ലധികം പുതിയ ജീവികളെ കണ്ടെത്തിയിട്ടുണ്ട്. കൊല്ലം കടയ്ക്കൽ സ്വദേശിയാണ്. പാലോട് ജവഹർലാൽ നെഹ്രു ട്രോപ്പിക്കൽ ബൊട്ടാനിക് ഗാർഡനിൽ ശാസ്ത്രജ്ഞനായിരുന്നു ഇദ്ദേഹം. ഇപ്പോൾ ഡെൽഹി സർവ്വകലാശാലയിൽ പ്രഫസറായി ജോലി ചെയ്യുന്നു. 2008-ലെ ഐ.യു.സി.എൻ.ന്റെ സാബിൻ പുരസ്‌കാരം ഇദ്ദേഹത്തിനു ലഭിച്ചു. ഇന്ത്യയിലെ തവള മനുഷ്യൻ (The Frog Man of India) എന്ന് അറിയപ്പെടുന്നു.

## പുരസ്കാരങ്ങൾ
2022 -ൽ പ്രഥമ കേരളശ്രീ പുരസ്കാരം നേടി
## ഇവയും കാണുക
*പന്നിമൂക്കൻ തവള
*ഫ്രാങ്കിക്‌സാലസ് ജെർഡോണൈ

## അവലംബം

വർഗ്ഗം:ജീവശാസ്ത്രജ്ഞർ
വർഗ്ഗം:മലയാളികൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
വർഗ്ഗം:1963-ൽ ജനിച്ചവർ
വർഗ്ഗം:കേരളശ്രീ പുരസ്കാരം നേടിയവർ
പിലിഗിരിയൻ തവളകൾ

ഇന്ത്യയിലെ പശ്ചിമഘട്ടത്തിൽ തദ്ദേശിയമായി കാണപ്പെടുന്ന തവളയിനമാണ് **പിലിഗിരിയൻ തവളകൾ** അഥവാ **ഡാൻസിങ് തവളകൾ**. ഇവയിൽ ഏറിയ പങ്കും മലയാളി ശാസ്ത്രജ്ഞനായ എസ്.ഡി. ബിജുവാണ് കണ്ടെത്തിയത്.

പിലി..ഗിരി', പിലി...ഗിരി' എന്ന് തുടർച്ചയായി ഇവ ചിലയ്ക്കുന്നതിനാൽ തെക്കൻ പശ്ചിമഘട്ടമേഖലയിലെ കാണിക്കാരാണ് *പിലിഗിരിയൻ തവളകൾ* എന്ന് പേര് നൽകിയതെന്ന്, സുവോളജിക്കൽ സർവ്വേ ഓഫ് ഇന്ത്യ കോഴിക്കോട് റീജിണൽ കേന്ദ്രത്തിലെ ഗവേഷകനായ ഡോ.ജാഫർ പാലോട്ട് അഭിപ്രായപ്പെടുന്നു. മൺസൂണിനു ശേഷം നീരൊഴുക്കുകളിലും വെള്ളച്ചാലുകളിലുമാണ് ഇവ പ്രജനനം നടത്തുന്നത്.

## വംശനാശം
ഖനിവ്യവസായത്തിനും കൃഷിക്കും മറ്റുമായി വനാന്തരങ്ങൾ വ്യാപകമായി നശിപ്പിക്കപ്പെടുന്നതിനാലും കാലാവസ്ഥാമാറ്റം മൂലവും ഇവയുടെ പ്രജനനകേന്ദ്രങ്ങളായ നീരൊഴുക്കുകൾ വറ്റിവരളുന്നു. ഇത് ഈ ഇനം തവളകളുടെ നിലനിൽപ്പിനു ഭീഷണിയാണ്. ആവാസവ്യവസ്ഥയിലെ മാറ്റങ്ങളോട് ഇവയ്ക്ക് പൊരുത്തപ്പെടാൻ വളരെ ശേഷി കുറവാണ്.

## ഇനങ്ങൾ
24 ഇനങ്ങൾ:
* *[[Micrixalus adonis]]* Biju *et al.*, 2014
* *[[Micrixalus candidus]]* Biju *et al.*, 2014
* *[[Micrixalus elegans]]* (Rao, 1937)
* *[[Micrixalus frigidus]]* Biju *et al.*, 2014
* *[[Micrixalus fuscus]]* (Boulenger, 1882)
* *[[Micrixalus gadgili]]* Pillai & Pattabiraman, 1990
* *[[Micrixalus herrei]]* (Myers, 1942; former synonym of *M. fuscus*)
* *[[Micrixalus kodayari]]* Biju *et al.*, 2014
* *[[Micrixalus kottigeharensis]]* (Rao, 1937)
** *[[Micrixalus narainensis]]* (Rao, 1937; junior synonym)
** *[[Micrixalus swamianus]]* (Rao, 1937; junior synonym)
* *[[Micrixalus kurichiyari]]* Biju *et al.*, 2014
* *[[Micrixalus mallani]]* Biju *et al.*, 2014
* *[[Micrixalus nelliyampathi]]* Biju *et al.*, 2014
* *[[Micrixalus nigraventris]]* Biju *et al.*, 2014
* *[[Micrixalus niluvasei]]* Biju *et al.*, 2014
* *[[Micrixalus nudis]]* Pillai, 1978
* *[[Micrixalus phyllophilus]]* (Jerdon, 1854)
* *[[Micrixalus sali]]* Biju *et al.*, 2014
* *[[Micrixalus saxicola]]* (Jerdon, 1854)
* *[[Micrixalus silvaticus]]* (Boulenger, 1882)
* *[[Micrixalus sairandhri]]* Biju *et al.*, 2014
* *[[Micrixalus specca]]* Biju *et al.*, 2014
* *[[Micrixalus spelunca]]* Biju *et al.*, 2014
* *[[Micrixalus thampii]]* Pillai, 1981
* *[[Micrixalus uttaraghati]]* Biju *et al.*, 2014

## അവലംബം

വർഗ്ഗം:തവളകൾ
വർഗ്ഗം:ഇന്ത്യയിലെ_തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
മേഘപ്പുലി

ഹിമാലയൻ താഴ്‌വരകൾ മുതൽ തെക്ക് കിഴക്കൻ ഏഷ്യ വരെ കാണപ്പെടുന്ന ഒരു മാർജ്ജാരനാണ് **മേഘപ്പുലി** (Clouded Leopard). *Neofelis nebulosa* എന്നതാണ് ഇതിന്റെ ശാസ്ത്രനാമം. മേഘപ്പുലി ഒരു ഇടത്തരം വലിപ്പമുള്ള പൂച്ചയാണ്. പുലിയോടും ജാഗ്വാറിനോടും സാദൃശ്യമുള്ള ഇവ അവരെക്കാൾ വളരെ ചെറിയതാണ്. മഞ്ഞയും ചാരയും നിറങ്ങളിൽ കാണുന്ന ഇവയുടെ ശരീരത്തിൽ മേഘത്തിന്റെതുപോലെയുള്ള വലിയ കറുത്ത അടയാളങ്ങൾ കാണാൻ കഴിയും. വളരെ വലിയ വാലുകളും ഇവയുടെ പ്രേത്യേകതയാണ്.  ഈ വാലുകൾ മരം കയറുമ്പോൾ ഉള്ള നിയന്ത്രണത്തിന് സഹായിക്കുന്നു. ശരീരവലുപ്പത്തിന് അനുപാതികമായി താരതമ്യം ചെയ്താൽ മാർജാരവർഗ്ഗത്തിലെ മറ്റേത് ജീവിയെക്കാളും വലിയ കോമ്പല്ലുകൾക്കുടമയാണ് ഇവ.

വളരെ അപൂർവമായിമാത്രം കാണപ്പെടുന്ന മേഘപ്പുലികൾ ഇന്ന് 10,000 ൽ താഴെ മാത്രമേ ജീവിച്ചിരിക്കുന്നുള്ളൂ. ഇന്ത്യയിൽ ഇവ പശ്ചിമ ബംഗാൾ, സിക്കിം, അരുണാചൽ പ്രദേശ്‌, മണിപ്പൂർ, മേഘാലയ,മിസോറം,നാഗാലാ‌ൻഡ് ,ത്രിപുര എന്നിവിടങ്ങളിൽ കാണപ്പെടുന്നു. 

## ശരീരവലുപ്പം

മേഘപ്പുലികൾക്ക് 11.5-23kg വരെ ഭാരവും 50-55 cm വരെ ഉയരവും വയ്ക്കും. ആണിന് തല മുതൽ ഉടൽ വരെ 81-108 cm നീളവും വാലിന് 74-91cm വരെ നീളവും പെണ്ണിന് തല മുതൽ ഉടൽ വരെ 70-94cm നീളവും വാലിന് 61-82cm വരെ നീളവും ഉണ്ടാകും.

## മേഘപ്പുലിദിനം
ആഗസ്റ്റ് 4 ന് അന്താരാഷ്ട്ര മേഘപ്പുലിദിനമായി ആചരിക്കുന്നു.

## അവലംബം

വർഗ്ഗം:മാർജ്ജാരവംശം
വർഗ്ഗം:ഇന്ത്യയിലെ സസ്തനികൾ
വർഗ്ഗം:ചൈനയിലെ സസ്തനികൾ
വർഗ്ഗം:ബർമ്മയിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:ഭൂട്ടാനിലെ സസ്തനികൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:ലാവോസിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
വർഗ്ഗം:മലേഷ്യയിലെ സസ്തനികൾ
വർഗ്ഗം:വിയറ്റ്നാമിലെ സസ്തനികൾ
വർഗ്ഗം:കംബോഡിയയിലെ സസ്തനികൾ
കായൽ മുതല

കണ്ടൽക്കാടുകൾ, ലവണ ജലം നിറഞ്ഞ ചതുപ്പുനിലങ്ങൾ, നദികളുടെ അഴിമുഖങ്ങൾ തുടങ്ങി ലവണ ജലം ഉള്ള പ്രദേശങ്ങളിൽ കാണപ്പെടുന്ന മുതലയാണ് **കായൽ മുതല** (Saltwater Crocodile). Crocodylus porosus  എന്ന ശാസ്ത്രനാമത്തിൽ അറിയപ്പെടുന്ന ഈ മുതലയാണ് ഇന്ന് ജീവിച്ചിരിക്കുന്നതിൽ ഏറ്റവും വലിയ ഉരഗം  ആൺ മുതലകൾക്ക്   വരെ ഭാരം ഉണ്ടാകുന്നു.

## അവലംബം

വർഗ്ഗം:മുതലകൾ
വർഗ്ഗം:ഇന്ത്യയിലെ ഉരഗങ്ങൾ
വർഗ്ഗം:ബംഗ്ലാദേശിലെ ഉരഗങ്ങൾ
വർഗ്ഗം:ശ്രീലങ്കയിലെ ഉരഗങ്ങൾ
വർഗ്ഗം:ബർമ്മയിലെ ഉരഗങ്ങൾ
വർഗ്ഗം:തായ്‌ലാന്റിലെ ഉരഗങ്ങൾ
വർഗ്ഗം:മലേഷ്യയിലെ ഉരഗങ്ങൾ
വർഗ്ഗം:ഇന്തോനേഷ്യയിലെ ഉരഗങ്ങൾ
വർഗ്ഗം:ഫിലിപ്പീൻസിലെ ഉരഗങ്ങൾ
വർഗ്ഗം:ഓസ്ട്രേലിയയിലെ ഉരഗങ്ങൾ
വർഗ്ഗം:കംബോഡിയയിലെ ഉരഗങ്ങൾ
വർഗ്ഗം:വിയറ്റ്നാമിലെ ഉരഗങ്ങൾ
വർഗ്ഗം:ഉരഗങ്ങൾ
ഹിമാലയൻ താർ

ഹിമാലയൻ പ്രദേശങ്ങളിൽ കണ്ടുവരുന്ന കുളമ്പുകൾ ഉള്ള ഒരു സസ്തനിയാണ് **ഹിമാലയൻ താർ** (Himalayan Tahr). ഇത് കാട്ടാട് ( Wild Goat) മായി വിദൂര സാദൃശ്യം പുലർത്തുന്നു. Hemitragus ജനുസ്സിൽ ആകെ ജീവിച്ചിരിക്കുന്ന ഒരേ ഒരു ജീവിയാണിത്. ഇതിന്റെ ശാസ്ത്രനാമം Hemitragus jemlahicus എന്നാണ്. തെക്കൻ ടിബറ്റ്‌,വടക്കെ ഇന്ത്യ, നേപ്പാൾ എന്നിവിടങ്ങളിൽ ഇവ കാണപ്പെടുന്നു. ഇവിടെ നിന്നും ഇവയെ ന്യൂസിലാൻഡ്, തെക്കേ അമേരിക്ക, ദക്ഷിണാഫ്രിക്ക, യു.എസ്.എ തുടങ്ങിയ പ്രദേശങ്ങളിലേക്ക് വളർത്തുവാൻ കൊണ്ടുപോയിട്ടുണ്ട്. 

ഇതിന്റെ ശരീരം നീളംകൂടി, ജടപിടിച്ച കടുംചുവപ്പു കലർന്ന തവിട്ടുനിറത്തിലുള്ള രോമങ്ങളാൽ ആവൃതമാണ്. കുഞ്ചിരോമങ്ങൾക്കു സദൃശമായ നീണ്ട രോമങ്ങൾ കഴുത്തിലും തോളിലും കാണപ്പെടുന്നുമുണ്ട്. തലയിലും കാൽമുട്ടിനു താഴെയും വളരെച്ചെറിയ രോമങ്ങളാണുള്ളത്.

തെക്കേ ഇന്ത്യയിൽ കാണപ്പെടുന്ന വരയാടിനെ 2005 വരെ Hemitragus ജനുസ്സിൽ ആയിരുന്നു കണക്കാക്കിയിരുന്നത്.   

## അവലംബം

വർഗ്ഗം:ഇന്ത്യയിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:ചൈനയിലെ സസ്തനികൾ
രാഷ്ട്രീയ ഏകതാ ദിനം

സർദാർ വല്ലാഭായി പട്ടേലിന്റെ ജന്മദിനമായ ഒക്ടോബർ 31 ആണ്  **രാഷ്ട്രീയ ഏകതാ ദിനമായി**) ആചരിക്കുന്നത്. 

## പരിപാടികൾ
ആചരണത്തിന്റെ ഭാഗമായി രാഷ്ട്രീയ ഏകതാ പ്രതിജ്ഞയെടുക്കൽ, പദയാത്ര, ഏകതയ്ക്കായുള്ള കൂട്ടയോട്ടം എന്നിവ സംഘടിപ്പിക്കാൻ സർക്കാർ നിർദ്ദേശം നൽകിയിട്ടുണ്ട്.
## പ്രതിജ്ഞ

## വിവാദങ്ങൾ
*മുൻ പ്രധാനമന്ത്രി ഇന്ദിരഗാന്ധിയുടെ രക്തസാക്ഷിത്വദിനമെന്ന നിലയിലാണ് കഴിഞ്ഞ വർഷങ്ങളിൽ ഈ ദിനം ആചരിച്ചുവന്നത്. ഇതൊഴിവാക്കി സർദാർ പട്ടേൽ ജന്മദിനം ആചരിക്കാൻ സർക്കാർ ശ്രമിച്ചത് വിമർശനങ്ങൾക്കിടയാക്കി.
*സർദാർ പട്ടേൽ ജന്മദിനത്തിൽ കലാലയങ്ങളിൽ ഏകതാ പ്രതിജ്ഞക്ക് യു.ജി.സി നിർദ്ദേശം നൽകിയത് വിവാദത്തിനിടയാക്കി. റൺ ഫോർ യൂനിറ്റി കൂട്ടയോട്ടം നടത്താനും അതിനു പുറമെ, കുട്ടികളെക്കൊണ്ട് രാഷ്ട്രീയ ഏകതാ പ്രതിജ്ഞയെടുപ്പിക്കണമെന്നും യു.ജി.സി ചെയർമാൻ നിർദ്ദേശിച്ചിരുന്നു. 
## അവലംബം


വർഗ്ഗം:വിശേഷദിനങ്ങൾ
വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഒക്ടോബറിലെ വിശേഷദിനങ്ങൾ
ക്രൈസ്റ്റ് കോളേജ്, ഇരിഞ്ഞാലക്കുട

തൃശൂർ ജില്ലയിലെ ഇരിഞ്ഞാലക്കുടയിലെ ഒരു പ്രമുഖ കോളേജാണ്‌ ക്രൈസ്റ്റ് കോളേജ് ഇരിഞ്ഞാലക്കുട. 1956 ലാണ്‌ കോളേജ് സ്ഥാപിതമായത്. സി.എം.ഐ (കാർമലൈറ്റ്സ് ഓഫ് മേരീ ഇമ്മാക്യുലേറ്റ്) സഭയുടെ നേതൃത്വത്തിലാണ്‌ കോളേജ് ആരംഭിച്ചത്. ആദ്യ പ്രിൻസിപ്പാൾ പത്മശ്രീ ഫാ. ഗബ്രിയേലാണ്‌.
ആദ്യകാലങ്ങളിൽ കലാലയത്തിൽ ആൺകുട്ടികൾക്ക് മാത്രമായിരുന്നു പിന്നീട് **1995** ൽ മിൿസഡ് കലാലയമാക്കി. ജീവത പ്രഭ എന്നാതാണ് കലാലയത്തിന്റെ സന്ദേശം .2015ൽ സ്വയംഭരണാവകാശം ലഭിച്ചു.2016ൽ രാജ്യത്തെ മികച്ച 16 കോളേജികളിൽ ഒന്നായി തെരഞ്ഞടുത്തു. കാലിക്കറ്റ് സർവകലശാലയുടെ മികിച്ച സ്പോർട്ട്സ് കലാലയത്തിനുള്ള അംഗീകാരം ലഭിച്ചു. 
* 14 ബിരുദ കോഴ്സുകളും
* 15-ൽ ബിരുദാനന്തര ബിരുദ കോഴ്സുകളമുണ്ട്.
* 5 ഗവേഷണ വിഭാഗങ്ങളുമുണ്ട്
3000-തിൽ പരം വിദ്യാർത്ഥികൾ ഇവിടെ പഠിക്കുന്നുണ്ട്.
## പ്രമുഖ പൂർവ്വ വിദ്യാർത്ഥികൾ
* ഡോ. രാധാകൃഷ്ണൻ (മുൻ ISRO ചെയർമാൻ) 
* ജയചന്ദ്രൻ (ഗായകൻ)
* പി. രാജീവ്
കൂടാതെ, ക്രൈസ്റ്റ് കോളേജ് ഒരു സിനിമ ഷൂട്ടിംഗ് ലൊക്കേഷൻ കൂടിയാണ്.

ഷൂട്ടിംഗ് ചെയ്ത സിനിമകൾ നിറം,
പുതിയ മുഖം, 
ട്വന്റി ട്വന്റി തുടങ്ങിയ മലയാളചലച്ചിത്രങ്ങൾ ഷൂട്ട്‌ ചെയ്തു.

വർഗ്ഗം:തൃശ്ശൂർ ജില്ലയിലെ കലാലയങ്ങൾ
വർഗ്ഗം:ഇരിഞ്ഞാലക്കുട
വാറൺ ആൻഡേഴ്സൺ

ഭോപ്പാൽ വാതക ദുരന്തമുണ്ടാകുമ്പോൾ  യൂണിയൻ കാർബൈഡ് കമ്പനിയുടെ മേധാവിയായിരുന്നു **വാറൺ ആൻഡേഴ്‌സൺ** (29 നവംബർ 1921 – 30 ഒക്ടോബർ, 2014) . 
## ജീവിതരേഖ
1921 ൽ സ്വീഡിഷ് വംശജനായ ഒരു മരപ്പണിക്കാരന്റെ മകനായി ബ്രൂക്‌ലിനിലായിരുന്നു ആൻഡേഴ്‌സന്റെ ജനനം. രസതന്ത്രത്തിൽ ബിരുദം നേടിയ ആൻഡേഴ്‌സൺ കുറച്ചുകാലം പട്ടാളത്തിൽ പരിശീലനം നേടിയ ശേഷമാണ് യൂണിയൻ കാർബൈഡിൽ ജോലിക്ക് ചേർന്നത്.

1984 ൽ നാലായിരത്തോളം പേരുടെ മരണത്തിന് ഇടയാക്കിയ ഭോപ്പാൽ വാതകദദുരന്തത്തെ തുടർന്ന് ഇന്ത്യയിൽ അറസ്റ്റിലായി. പിന്നീട് ജാമ്യം ലഭിച്ച് അമേരിക്കയിലേക്ക് മടങ്ങിയ ആൻഡേഴ്‌സൺ പിന്നീട് തിരിച്ചു വന്നില്ല. പലവട്ടം വാറണ്ട് അയച്ചിട്ടും ആൻഡേഴ്‌സൺ കോടതിയിൽ ഹാജരാവാൻ തയ്യാറാകാത്തതിനെത്തുടർന്ന് 1992 ൽ ഭോപ്പാൽ ചീഫ് ജുഡിഷ്യൽ മജിസ്‌ട്രേറ്റ് കോടതി ആൻഡേഴ്‌സനെ പിടികിട്ടാപ്പുള്ളിയായി പ്രഖ്യാപിച്ചിരുന്നു.

## അവലംബം


വർഗ്ഗം:1921-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 29-ന് ജനിച്ചവർ
വർഗ്ഗം:ഒക്ടോബർ 30-ന് മരിച്ചവർ
വർഗ്ഗം:ഇന്ത്യ തേടുന്ന പിടികിട്ടാപുള്ളികൾ
അസ്‌കാരിയാസിസ്

അസ്‌കാരിസ് ലുമ്പ്രിക്കോയിഡ് എന്ന വിരയാണ് രോഗകാരി. ഇത് ഒരു ആന്തര പരാദമാണ്. മലിനജലത്തിലൂടെയും ആഹാരത്തിലൂടെയും ആണ് ഈ രോഗം പകരുന്നത്. രോഗം പരത്തുന്നതിൽ പാറ്റയ്ക്കും ഈച്ചയ്ക്കും വലിയ പങ്കുണ്ട്. കുടലിലാണ് ഈ വിര ജീവിക്കുന്നത്. വിരകളുടെ മുട്ടകൾ മലത്തോടൊപ്പം മണ്ണിൽ എത്തിയാൽ അത് ജലത്തിൽ കലരാനുള്ള സാധ്യതയുണ്ട്. രോഗം പകരുന്ന വഴി ഇങ്ങനെയാണ്. കക്കൂസിന് 
പുറത്ത് മലവിസർജ്ജനം നടത്തുമ്പോഴാണ് ഈ വിര പകരാനുള്ള സാഹചര്യം വർദ്ധിക്കുന്നത്. കുടലിൽ ആന്തരപരാദമായി ജീവിക്കുന്ന വിര ആഹാരം കണ്ടെത്തുന്നത് ആതിഥേയജീവിയായ മനുഷ്യശരീരത്തിൽ നിന്നാണ്.

85 ശതമാനം കേസുകളിലും ഈ അണുബാധയ്ക്ക് രോഗലക്ഷണങ്ങളൊന്നുമില്ല. എന്നാൽ വിരകളുടെ എണ്ണം കൂടുന്നതിനനുസരിച്ച് രോഗലക്ഷണങ്ങൾ വർദ്ധിക്കുകയും രോഗത്തിന്റെ തുടക്കത്തിൽ ശ്വാസതടസ്സവും പനിയും ഉണ്ടാവുകയും ചെയ്യും. വയറുവേദന, വയറിളക്കം എന്നിവയുടെ ലക്ഷണങ്ങൾ ഇവയ്ക്ക് ശേഷം ഉണ്ടാകാം. ഈ അണുബാധ കുട്ടികളെയാണ് സാധാരണയായി ബാധിക്കുന്നത്. ഇത് അവരിൽ ശരീരഭാരത്തിന്റെ കുറവ്, പോഷകാഹാരക്കുറവ്, പഠനത്തിനുള്ള പ്രശ്നങ്ങൾ എന്നിവയ്ക്കും കാരണമായേക്കാം.
## അവലംബം

## പുറം കണ്ണികൾ
* Video  of removal of *Ascari lumbricoides* with an endoscope
* Images (warning, very graphic):Image 1, Human Impact 
* CDC ''DPDx Parasitology Diagnostic Web Site'' 
* Ascariasis: Radiology and color pathology pictures from MedPix
* Discussion of Ascaris  on the "This week in Parasitism" Podcast

വർഗ്ഗം:പരാദ രോഗങ്ങൾ
ധോളാവീര

ഹാരപ്പൻ-മോഹൻജൊദാരോ സംസ്‌ക്കാരത്തിന്റെ നിരവധി അവശിഷ്ടങ്ങൾ കാണപ്പെടുന്ന  ഗുജറാത്തിലെ ഒരു പ്രദേശമാണ് **ധോളാവീര**. ഇഷ്ടികയും കല്ലും ഉപയോഗിച്ചുള്ള നിരവധി നിർമ്മിതികൾ ഇവിടെ കാണപ്പെടുന്നു.  ധോളാവീരയിൽ ആർക്കിയോളജിക്കൽ സർവ്വെ ഓഫ് ഇന്ത്യയുടെ ഒരു മ്യൂസിയം പ്രവർത്തിക്കുന്നുണ്ട്. ഉദ്ഖനനത്തിൽ കണ്ടെടുക്കപ്പെട്ട വസ്തുക്കൾ മ്യൂസിയത്തിൽ പ്രദർശിപ്പിച്ചിട്ടുണ്ട്. 
## ചരിത്രം
1967-68 കാലത്താണ് ഈ ഹാരപ്പൻ സൈറ്റ് ചരിത്രഗവേഷകർ കണ്ടെത്തി ഉദ്ഖനനം നടത്തുന്നത്. ജെ.പി.ജോഷി എന്ന ചരിത്ര ഗവേഷകന്റെ നേതൃത്വത്തിൽ ആർക്കിയോളജിക്കൽ സർവെ ഓഫ് ഇന്ത്യയാണ് ഇവിടെ ഉദ്ഖനനം നടത്തിയത്. ജലസേചനത്തിനായി ഹാരപ്പൻ കാലത്തെ ജനത സ്വീകരിച്ച രീതിയും പല ഘട്ടങ്ങളായുള്ള  പുരകളും കമാനങ്ങളും കിണറും ചവിട്ടുപടികളും മുതൽ കളികളിലേർപ്പെടാനായുള്ള സ്റ്റേഡിയം ഉൾപ്പെടെ നിർമ്മിച്ചതിന്റെ ശിഷ്ടരൂപം ഇവിടെയുണ്ട്. 
കച്ച് ജില്ലയിലെ ബച്ചാവു താലൂക്കിലാണ് ധോളാവീര.  മൻഹർ, മാൻസർ എന്നീ രണ്ട് പുരാതന നദികളുടെ കരയിലായാണ് അൽപ്പം ഉയർന്ന് ഈ പ്രദേശം.
## അവലംബം

## പുറം കണ്ണികൾ

*Excavations at Dholavira in Archaeological Survey of India website
*Dholavira Pictures by Archeological Survey of India website
*Jurassic Park: Forest officials stumble upon priceless discovery near Dholavira; Express news service; 8 Jan 2007; Indian Express Newspaper
*ASI’s effort to put Dholavira on World Heritage map hits roadblock ; by Hitarth Pandya; 13 Feb 2009; Indian Express Newspaper
*ASI to take up excavation in Kutch's Khirasara ; by Prashant Rupera, TNN; 2 November 2009; Times of India

വർഗ്ഗം:സിന്ധു നദീതടസംസ്കാരം
ഭാരതപ്പുഴയിലെ ജലസേചനപദ്ധതികൾ

ഭാരതപ്പുഴയിൽ ജലസേചനത്തിനായി പ്രധാനമായും ഏഴ് വൻകിട പദ്ധതികളും ഒട്ടേറെ ചെറുകിടപദ്ധതികളും ഉണ്ട്. 

## മംഗലം പദ്ധതി
മംഗലം നദിയുടെ പോഷക നദിയായ ചെറുകുന്നപ്പുഴയിൽ അണകെട്ടി കനാൽ വഴി പാലക്കാട് ജില്ല, തൃശൂർ ജില്ലകളിൽ ജലസേചനം സാദ്ധ്യമാക്കുന്നു.
## പോത്തുണ്ടി പദ്ധതി
ഉപപോഷക നദിയായ അയിലൂർപ്പുഴയിൽ അണകെട്ടി കനാൽ വഴി പാലക്കാട് ജില്ല,ആലത്തൂർ,ചിറ്റൂർ എന്നീ സ്ഥലങ്ങളിൽ ജലസേചനം സാദ്ധ്യമാക്കുന്നു.
## ഗായത്രി പദ്ധതി
1960,1966 എന്നീ വർഷങ്ങളിൽ മീങ്കര, ചള്ളിയാർ എന്നീ ഉപപോഷക നദികളിൽ  രണ്ടു ഭാഗങ്ങളിലായി പൂർത്തിയായ പദ്ധതിയാണിത്.

## മലമ്പുഴ പദ്ധതി
ഏറ്റവും പ്രധാന ജലസേചന പദ്ധതിയാണിത്. മലമ്പുഴയാറിൽ  ഈ പദ്ധതി 1966ൽ പൂർത്തിയായി.പാലക്കാട് ജില്ലയിൽ ഇതു ജലസേചനസൗകര്യം ഉളവാക്കുന്നു.ഒരു പ്രധാന വിനോദകേന്ദ്രം കൂടിയാണിത്.
## [[വാളയാർ]] പദ്ധതി
1964ൽ പൂർത്തിയായി.3238 ഹെക്ടർ പ്രദേശത്ത് ജലസേചനസൗകര്യം ലഭ്യമാക്കുന്നു.
## ചീരക്കുഴി
1973 ൽ പൂർത്തിയായ പദ്ധതിയാണിത്. ഗായത്രിപ്പുഴയുടെ പോഷകനദിയായ ചീരക്കുഴി നദിയിൽ ഒരു റെഗുലേറ്ററും, ചിറയും നിർമ്മിച്ച് മംഗലം, തലപ്പിള്ളി, വെംഗനല്ലൂർ,പാഞ്ഞാൾ, പൈങ്കുളം,ചെറുതുരുത്തി,നെടുമ്പുറം,ദേശമംഗലം എന്നീ സ്ഥലങ്ങളിൽ ജലസേചനസൗകര്യം ലഭ്യമാക്കുന്നു.
കനാലുകൾക്ക് 47.79 കി.മീ നീളമുണ്ട്.

## ചിറ്റൂർപ്പുഴ പദ്ധതി
ചിറ്റൂർ താലൂക്കിൽ ജലസേചന സൗകര്യം ഉറപ്പാക്കുന്നു.

കാഞ്ഞിരപ്പുഴ പദ്ധതിയും നിലവിലുണ്ട്.പാലക്കാട് ജില്ലയിലെ മണ്ണാർക്കാട് ആണ് പദ്ധതിപ്രദേശം.

## അവലംബം

വർഗ്ഗം:കേരളത്തിലെ ജലസേചനപദ്ധതികൾ
സെന്റ് തോമസ് എക്യുമെനിക്കൽ പള്ളി, നിലയ്ക്കൽ

.**സെന്റ് തോമസ് എക്യുമെനിക്കൽ പള്ളി** അഥവാ **നിലയ്ക്കൽ പള്ളി**.  വനപ്രദേശമായ നിലയ്ക്കലിലാണ് ഈ ദേവാലയം സ്ഥിതി ചെയ്യുന്നത്.  യേശുവിന്റെ ശിഷ്യനായ തോമാശ്ലീഹ ഈ സ്ഥലത്ത് എത്തിയിരുന്നതായി ക്രൈസ്തവർ വിശ്വസിക്കുന്നു. അദ്ദേഹം സ്ഥാപിച്ചതായി വിശ്വസിക്കപ്പെടുന്ന ഏഴരപ്പള്ളികളിൽ ഒന്നാണിത്. ക്രി.വ. 54-ലാണ് ഇവിടെ പള്ളി സ്ഥാപിക്കപ്പെട്ടതായി വിശ്വസിക്കപ്പെടുന്നത്. എന്നാൽ ഇതിന് ആധികാരികമായ തെളിവൊന്നും ലഭ്യമല്ല. വിവിധ ക്രിസ്തീയ സഭകൾ തമ്മിലുള്ള സൗഹാർദ്ദത്തിന്റെ സൂചികയായി കരുതുപ്പോരുന്ന ഈ പള്ളി ലോകത്തിലെ ആദ്യത്തെ എക്യുമെനിക്കൽ (സഭൈക്യ)  ദേവാലയമാണ്. നിലക്കൽ എക്യുമെനിക്കൽ ട്രസ്റ്റിനു കീഴിലുള്ള ഈ ദേവാലയത്തിൽകത്തോലിക്ക, ക്നാനായ, യക്കോബായ, മാർത്തോമാ, ഓർത്തഡോക്സ്, സി.എസ്. ഐസഭകളിൽ പെട്ട പുരോഹിതന്മാർ വിവിധ ദിനങ്ങളിൽ പ്രാർത്ഥന നടത്തുന്നു. 1984-ൽ പണിത ഇപ്പോഴുള്ള പള്ളി 2020-ൽ പുനരുദ്ധാരണം ചെയ്യപ്പെട്ടിട്ടുണ്ട്.

## സ്ഥാനം
വനപ്രദേശമായ നിലയ്ക്കലിൽ ആങ്ങമ്മൂഴിക്കും പ്ലാപ്പിള്ളിക്കും ഇടക്കായി മാർത്തോമാഗിരി എന്ന കുന്നിലാണ് ഈ ദേവാലയം സ്ഥിതി ചെയ്യുന്നത്. പത്തനംതിട്ട ജില്ലയുടെ കിഴക്കൻ മേഖലയിൽ ശബരിമലയ്ക്ക് സമീപം സ്ഥിതി ചെയ്യുന്ന സ്ഥലമാണ് നിലയ്ക്കൽ. ദേവാലയത്തിലേക്ക് പ്രവേശിക്കുന്ന വഴിയിൽ സമീപകാലത്തായി ഒരു കൂറ്റൻ കൽക്കുരിശ് സ്ഥാപിക്കപ്പെട്ടിട്ടുണ്ട്.
## പെരുന്നാളുകൾ
രണ്ട് പ്രധാനപ്പെട്ട ദിവസങ്ങൾ ആണ് ആഘോഷമായി കൊണ്ടാടാറുള്ളത്. 
# ജൂലൈ മാസം 3 നു തോമാശ്ലീഹയുടേ ദുഖ്‌റാനാ പെരുന്നാൾ
# ജനുവരി 30 നു നിലക്കൽ ദിവസം എന്നറിയപ്പെടുന്ന ദിനം.

## അവലംബങ്ങൾ

വർഗ്ഗം:ഏഴരപ്പള്ളികൾ
ജയജയ കോമള കേരള ധരണി (ഗാനം)

കേരളത്തിന്റെ സാംസ്‌കാരികഗാനമാണ് **ജയജയ കോമള കേരള ധരണി....** എന്നു തുടങ്ങുന്ന ഗാനം. ബോധേശ്വരനാണ് ഈ ഗാനത്തിന്റെ രചയിതാവ്. 2014-ലാണ് കേരളത്തിന്റെ സാംസ്‌കാരിക ഗാനമായി പ്രഖ്യാപിച്ചത്.

## ചരിത്രം
1938-ൽ ബോധേശ്വരൻ രചിച്ച കേരളഗാനം ഐക്യകേരള രൂപവത്കരണശേഷമുള്ള ആദ്യ നിയമസഭയിൽ ആലപിച്ചിരുന്നു. ആകാശവാണിയിലെ ആർട്ടിസ്റ്റുകളായിരുന്ന പറവൂർ സഹോദരിമാർ എന്നറിയപ്പെടുന്ന ശാരദാമണിയും രാധാമണിയുമാണ് ആദ്യ നിയമസഭാ സമ്മേളനത്തിൽ കേരളഗാനം ആലപിച്ചത്.  സാസ്‌കാരിക പരിപാടികളിൽ ഈ ഗാനം ആലപിക്കാൻ തീരുമാനിച്ചിട്ടുണ്ട്.

## വരികൾ

ജയജയ കോമള കേരള ധരണി
ജയജയ മാമക പൂജിത ജനനി
ജയജയ പാവന ഭാരത ഹരിണി
ജയജയ ധർമ്മ സമന്വയരമണീ

ജയജയ  ജയജയ ജയജയ ജനനി
ജനനി മാമക കേരള ധരണി

ചേരപുരാതനപാവന ചരിതേ
ആര്യകുലോൽക്കടഭാർഗ്ഗവനിരതേ
ദ്രാവിഡപരിവൃഡവനിതേമഹിതേ
ദ്രാവിഡസംസ്കൃതവംശോജ്ജ്വലിതേ

പ്രേമദമാകും പ്രമദവനം താൻ
ശ്യാമളസുന്ദരമെന്നുടെ രാജ്യം
മലയജസുരഭിലമാരുതനേൽക്കും
മലയാളം ഹാ മാമകരാജ്യം

പശ്ചിമജലധിതരംഗാവലിതൻ
ഉൽസൃതശീതളശികരസേവ്യം
കുന്ദലതാപരിസേവിതനിലയം
സുന്ദരകേതകഭൂഷിതവലയം

ചന്ദനമണിയും ചാരുകിശോരക -
ബന്ധുരമാകും മലയാളത്തിൻ
തുഞ്ചശുകീകളകണ്ഠനിനാദം
തഞ്ചും മാമക മലയാളത്തിൽ
മാമക മോഹം മാമക ഗേഹം
മാമക നാകം മാമകവിലയം
ജനനീ ജനനീ ജനനീ


## അവതരണങ്ങൾ
* കേരളഗാനം സാംസ്‌കാരിക ഗാനമാക്കിയപ്പോൾ, ഗാനം എഡിറ്റ് ചെയ്ത് എം. ജയചന്ദ്രൻ ഈണം നൽകി തയ്യാറാക്കിയിട്ടുണ്ട്. സരിത രാജീവ്, രവിശങ്കർ, സുദീപ്കുമാർ, അഖില ആനന്ദ് എന്നിവരാണ് പാടിയത്. 
* ജോയ് തോട്ടനും കെ.പി. ഉദയഭാനുവും സംഗീതം നൽകി ബാലസാഹിത്യ ഇൻസ്റ്റിറ്റ്യൂട്ട് കുട്ടികളുടെ ഗാനങ്ങൾ എന്ന സംഗീത ആൽബത്തിൽ ഉൾപ്പെടുത്തിയിട്ടുണ്ട്.
* ദേവരാജൻ സംഗീതം നൽകി ദേശീയ ഗാനങ്ങൾ എന്ന പേരിൽ സംഗീത ആൽബം പുറത്തു വന്നിട്ടുണ്ട്.
* 'യാചകൻ' (1951) എന്ന സിനിമയിൽ എസ്.എൻ. ചാമി (എസ്.എൻ. രംഗനാഥൻ) സംഗീത  ചെയ്ത ഈ ഗാനം ഉൾപ്പെടുത്തിയിട്ടുണ്ട്. 

## അവലംബങ്ങൾ

വർഗ്ഗം:കേരളസംസ്കാരം
വർഗ്ഗം:മലയാളഗാനങ്ങൾ
പറവൂർ സഹോദരിമാർ

ശാസ്ത്രീയ സംഗീതജ്ഞരായ രാധാമണി,ശാരദാമണി എന്നീ സഹോദരിമാരാണ് പറവൂർ സഹോദരിമാർ എന്നറിയപ്പെട്ടിരുന്നത്. 1938-ൽ ബോധേശ്വരൻ രചിച്ച കേരളഗാനം ഐക്യകേരള രൂപവത്കരണശേഷമുള്ള ആദ്യ നിയമസഭയിൽ ആലപിച്ചത് ഇവരായിരുന്നു.  ആകാശവാണിയിലെ ഗായകരായിരുന്നു.  ഗായകൻ ജി. വേണുഗോപാൽ ഇവരുടെ അനുജത്തിയുടെ മകനാണ്.

## അവലംബം


വർഗ്ഗം:കേരളത്തിലെ ഗായകർ
വർഗ്ഗം:പറവൂർ
തൃശ്ശൂർ തീവണ്ടി നിലയം

**തൃശ്ശൂർ തീവണ്ടി നിലയം** (കോഡ്:TCR) ദക്ഷിണേന്ത്യയിലെ കന്യാകുമാരി - ഷൊർണൂർ പാതയിലെ ഒരു പ്രധാന തീവണ്ടി നിലയമാണ്. ഒല്ലൂർ തീവണ്ടി നിലയത്തിനും പുങ്കുന്നം തീവണ്ടി നിലയത്തിനും ഇടയിലാണ് ഈ തീവണ്ടി നിലയം സ്ഥിതി ചെയ്യുന്നത്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണ റെയിൽവേയുടെ തിരുവനന്തപുരം റെയിൽവേ ഡിവിഷനിലാണ് തൃശ്ശൂർ തീവണ്ടി നിലയം
പ്രവർത്തിക്കുന്നത്. വരുമാനത്തിന്റെ അളവിൽ മുൻപതിയിൽ ഉള്ള ഒരു സ്റ്റേഷൻ കൂടി ആണ് ഇത്. ഈ സ്റ്റേഷൻ ദിവസവും 40,000 ഓളം യാത്രക്കാർ ഉപയോഗിക്കുന്നു. ഭക്ഷണശാലകൾ, വിശ്രമമുറികൾ തുടങ്ങിയ സൗകര്യങ്ങൾ ലഭ്യമാണ്.

File:Thrissur Railway Station-Kerala - Vijayanrajapuram 01.jpg|2024 ൽ

## അവലംബം

വർഗ്ഗം:തൃശ്ശൂർ
വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ